hotchpotch/miracl-hf-unified huggingface dataset:
নোয়া চলচ্চিত্র
নোয়া চলচ্চিত্র () (নয়ার চলচ্চিত্র বা নয়ার সিনেমা নামেও পরিচিত) বলতে মূলত অপরাধ-জগৎ নিয়ে নির্মিত হলিউডের শৈলীনিষ্ঠ নাট্য বা থ্রিলার চলচ্চিত্রগুলোকে বোঝায়, বিশেষ করে যেগুলোতে হতাশাবাদী মনোভাব এবং যৌন প্রণোদনার উপর বেশি গুরুত্ব আরোপ করা হয়। ধ্রুপদের যুগের এই সিনেমাগুলোর নির্মাণকাল ছিল ১৯৪০ থেকে ১৯৫০-এর দশক পর্যন্ত। সে যুগের নোয়া সিনেমাগুলোর বৈশিষ্ট্য হচ্ছে, লো-কি আলোকসজ্জা ব্যবহার করে সাদাকালো চিত্র ধারণ। এই ভিজ্যুয়াল স্টাইল প্রকৃতপক্ষে জার্মান অভিব্যক্তিবাদী (expressionism) চিত্রগ্রহণ থেকে এসেছে। এ সিনেমাগুলোর কাহিনী এবং মনোভঙ্গির উৎপত্তিস্থল ছিল যুক্তরাষ্ট্রের গ্রেট ডিপ্রেশনের সময় জন্ম নেয়া অপরাধ-জগৎ সংশ্লিষ্ট অসংখ্য দুর্ধর্ষ কল্পকাহিনী।
ফরাসি ভাষায় "film noir" শব্দ দুটির অর্থ "কৃষ্ণ চলচ্চিত্র"। হলিউড সিনেমার ক্ষেত্রে এই বাগধারাটি প্রথম প্রয়োগ করেছিলেন ফরাসি চলচ্চিত্র সমালোচক নিনো ফ্রাংক, ১৯৪৬ সালে। ধ্রুপদী যুগের মার্কিন চলচ্চিত্র শিল্পের অধিকাংশ ব্যক্তিই এ নাম সম্পর্কে কিছু জানতেন না। চলচ্চিত্রের ইতিহাসবিদ ও সমালোচকরা অতীত পর্যালোচনার মাধ্যমে নামটি ব্যবহার শুরু করেছিলেন। ১৯৭০-এর দশকে এর বহুল ব্যবহার শুরু হয়, এর আগে অধিকাংশ নোয়া সিনেমাকে মেলোড্রামা হিসেবে আখ্যায়িত করা হতো। নোয়া সিনেমাকে একটি আলাদা জঁরা হিসেবে বিবেচনা করা যেতে পারে কিনা এ নিয়ে এখনও চলচ্চিত্র তাত্ত্বিকদের মধ্যে বিতর্ক রয়ে গেছে।
নোয়া সিনেমার কাহিনী অনেক ধরণের হতে পারে— কেন্দ্রীয় চরিত্রটি হতে পারে কোন প্রাইভেট গোয়েন্দা বা নজরদারিতে নিয়োজিত কোন ব্যক্তি ("দ্য বিগ স্লিপ", ১৯৪৬), সাদা পোশাকের পুলিশ ("দ্য বিগ হিট", ১৯৫৩), বয়স্ক মুষ্টিযোদ্ধা ("দ্য সেট-আপ", ১৯৪৯), অন্যের নির্ভরতা আদায়ের পর তার সাথে বিশ্বাসঘাতকতা করে এমন কোন দুর্ভাগা ("নাইট অ্যান্ড দ্য সিটি", ১৯৫০), কোন ন্যায়নিষ্ঠ নাগরিক যে ভাগ্যচক্রে অপরাধ জগতে জড়িয়ে পড়ে ("গান ক্রেজি", ১৯৫০) অথবা কেবল পরিস্থিতির শিকার কোন সাধারণ মানুষ ("ডি.ও.এ.", ১৯৫০)। নোয়া সিনেমা এক সময় কেবল মার্কিন যুক্তরাষ্ট্রে বানানো হলেও পরবর্তীকালে অনেক দেশেই এর প্রভাব পরিলক্ষিত হয়। ১৯৬০-এর দশকের পরে নির্মীত অনেক চলচ্চিত্রে ধ্রুপদী যুগের নোয়া সিনেমার নিয়মাবলী ব্যবহার করতে দেখা যায়। পরবর্তী কালের এসব নোয়া-সদৃশ সিনেমাকে বলা হয় নব্য-নোয়া চলচ্চিত্র। অন্যদিকে নোয়া সিনেমার আলঙ্কারিক দিকগুলো নিয়ে সেই ১৯৪০-এর দশক থেকেই ব্যঙ্গাত্মক ছবি নির্মীত হয়ে আসছে।
নোয়া সিনেমার নান্দনিকতা অনেকাংশেই জার্মান অভিব্যক্তিবাদ দ্বারা প্রভাবিত। ১৯১০ থেকে ১৯২০-এর দশক পর্যন্ত মূলত জার্মান নাটক, আলোকচিত্র, চারুকলা, ভাস্কর্য, স্থাপত্য এবং সিনেমায় এই বিপ্লব দেখা দিয়েছিল। হলিউডে সুযোগ সুবিধা অনেক বেশি থাকায় এবং জার্মানিতে দিনদিন নাৎসি পার্টির প্রভাব বাড়তে থাকায় সে সময় জার্মানিতে কর্মরত অনেক চলচ্চিত্রকার ও কুশলী যুক্তরাষ্ট্রে পাড়ি জমান যার মাঝে অনেকেই সরাসরি অভিব্যক্তিবাদের সাথে জড়িত ছিলেন অথবা তার সাথে সরাসরি সংশ্লিষ্ট ব্যক্তিদের সাথে পড়াশোনা করেছেন।
"ইন্টারনেট মুভি ডেটাবেজ"-এ দর্শকদের ভোটের ভিত্তিতে সর্বকালের সেরা ৫০টি নোয়া চলচ্চিত্রের একটি তালিকা করা হয়েছে যাতে প্রথম স্থানে রয়েছে বিলি ওয়াইল্ডারের সানসেট বুলেভার্ড। এই তালিকায় সেরা দশটি সিনেমা হচ্ছে:
রামসাগর জাতীয় উদ্যান
রামসাগর জাতীয় উদ্যান বাংলাদেশের দিনাজপুর জেলার আউলিয়াপুর ইউনিয়নের তাজপুর গ্রামে অবস্থিত একটি জাতীয় উদ্যান। এটি দিনাজপুর সদর থেকে ৮ কিলোমিটার দূরে রামসাগর দিঘিকে ঘিরে অবস্থিত। ১৯৬০ সালে রামসাগর বাংলাদেশের বন বিভাগের তত্ত্বাবধানে আনা হয়। ১৯৯৫-৯৬ সালে রামসাগরকে আধুনিক পর্যটনকেন্দ্র হিসেবে গড়ে তোলা হয় এবং ২০০১ খ্রিস্টাব্দের ৩০ এপ্রিল একে জাতীয় উদ্যান হিসেবে প্রতিষ্ঠা করা হয়।
রামসাগর উদ্যানের প্রধান আকর্ষণ হলো বিশাল রামসাগর দিঘি। তটভূমিসহ রামসাগরের আয়তন ৪,৩৭,৪৯২ মিটার, দৈর্ঘ্য ১,০৩১ মিটার ও প্রস্থ ৩৬৪ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। দিনাজপুরের বিখ্যাত রাজা রামনাথ (রাজত্বকাল: ১৭২২-১৭৬০ খ্রিস্টাব্দ) পলাশীর যুদ্ধের আগে (১৭৫০-১৭৫৫ খ্রিস্টাব্দের মধ্যে) এই রামসাগর দিঘি খনন করেছিলেন। তাঁরই নামানুসারে এর নামকরণ করা হয় "রামসাগর"। দিঘিটি খনন করতে তৎকালীন প্রায় ৩০,০০০ টাকা এবং ১৫,০০,০০০ শ্রমিকের প্রয়োজন হয়েছিল।
এই জাতীয় উদ্যানে রয়েছে ৭টি পিকনিক কর্নার। সেখানে আছে ২টি টয়লেট, ১টি ক্যাফেটেরিয়া, আছে শিশুপার্ক। এছাড়া সেখানে আছে কিছু হরিণ। এই উদ্যানে প্রবেশের জন্য রয়েছে টিকিটের ব্যবস্থা। এছাড়াও আছে ব্যক্তিগত উদ্যোগে ২০১০ খ্রিস্টাব্দের ১০ অক্টোবর (১০-১০-'১০) গড়ে তোলা "রামসাগর গ্রন্থাগার" নামে ৮ শতাধিক বইয়ের সংগ্রহ নিয়ে একটি অনুমোদনহীন পাঠাগার।
স্থানীয় প্রশাসন ও আইন-শৃঙ্খলা বাহিনীর অলক্ষে এই উদ্যানটি সন্ত্রাসী এবং মাদকসেবীদের অনৈতিক ও অসামাজিক কার্যকলাপ ও মাদকব্যবসায়ের স্থান হয়ে উঠেছে বলে অভিযোগ রয়েছে। কখনও কখনও তারা পর্যটকদেরও হয়রানিও করে থাকে। এছাড়া পিকনিক কর্নারগুলোও অযত্ন অবহেলায় ভঙ্গুর, অরক্ষিত এবং প্রায় ব্যবহার-অযোগ্য।
অনিরুদ্ধ তারা
অনিরুদ্ধ (Epsilon Orionis, ε Ori, ε Orionis) কালপুরুষ নক্ষত্রমন্ডলের একটি বড় নীল দানব তারা। এটি পৃথিবীর আকাশে ৩০তম উজ্জ্ব্ল তারা এবং এটি একটি নীল-সাদা দানব তারা। অনিরুদ্ধ, ঊষা এবং চিত্রলেখ, এই তিনটি তারা মিলে কালপুরুষ শিকারীর কোমর বন্ধনী গঠন করে যা অন্যান্য অনেক নামেও পরিচিত। অনিরুদ্ধ কোমর বন্ধনীর মধ্যবর্তী তারা।
১৯৪৩ সাল থেকে এই তারার বর্ণালিকে তুলনা করে অন্যান্য তারাগুলোকে শ্রেণীকরন করা হয়। এটি দিক নির্দেশক তারাগুলোর মধ্যে অন্যতম। ১৫ ডিসেম্বর মধ্যরাতে এই তারাটি আকাশের সর্বোচ্চ বিন্দুতে থাকে।
অনিরুদ্ধ তারার অতি সাধারণ বর্ণালির কারণে এটি নক্ষত্রমণ্ডল বিদ্যায় ব্যবহৃত হয়। আগামী দশলক্ষ বছর পর এটি একটি লাল অতিদানব তারায় পরিনত হবে এবং অতিনবতারা হিসেবে বিস্ফোরিত হবে। এটি NGC 1990 বলয় দ্বারা পরিবেষ্টিত হয়ে আছে যা এই তারাটিকে আরো উজ্জ্ব্ল করে প্রতিফলিত নীহারিকায় পরিনত করবে। এর নাক্ষত্রিক বায়ুর গতিবেগ ২০০০ কিমি/সে পর্যন্ত পৌঁছায় যার কারণে এটি সূর্যের তুলনায় ২০০ লক্ষ গুণ দ্রুত ভর হারাচ্ছে।
ভাওয়াল জাতীয় উদ্যান
ভাওয়াল জাতীয় উদ্যান বাংলাদেশের একটি অন্যতম গুরুত্বপূর্ণ জাতীয় উদ্যান। এই উদ্যানটি রাজধানী ঢাকা থেকে উত্তরে প্রায় ৪০ কিলোমিটার দূরে গাজীপুর জেলার গাজীপুর সদর ও শ্রীপুর উপজেলায় অবস্থিত। বাংলাদেশ সরকার ১৯৭৪ সালে বাংলাদেশ বন্যপ্রাণী সংরক্ষণ আইন (১৯৭৪) অনুযায়ী ৫,০২২ হেক্টর জায়গা জুড়ে পৃথিবীর অন্যান্য উন্নত দেশের আদলে অভয়ারণ্যের ছাঁচে ভাওয়াল শালবনে এই উদ্যান গড়ে তোলে। ১৯৮২ সালের আগে এটি আনুষ্ঠানিকভাবে জাতীয় উদ্যান হিসেবে ঘোষিত হয়নি।
ভাওয়াল জাতীয় উদ্যানে একসময় বাঘ, কালোচিতা, চিতাবাঘ, মেঘলা চিতা, হাতি, ময়ূর, মায়া হরিণ ও সম্বর হরিণ দেখা যেত। ১৯৮৫ সালে এ বনে খেঁকশিয়াল, বাঘডাস, বেজী, কাঠবিড়ালী, গুঁইসাপ আর কয়েক প্রজাতির সাপ দেখা গেছে। একটি হিসাব অনুযায়ী, ভাওয়াল গড়ে ৬৪ প্রজাতির প্রাণী রয়েছে যার মধ্যে ৬ প্রজাতির স্তন্যপায়ী, ৯ প্রজাতির সরীসৃপ, ১০ প্রজাতির উভচর ও ৩৯ প্রজাতির পাখি রয়েছে। বনবিভাগ এ বনে অজগর, ময়ূর, হরিণ ও মেছোবাঘ ছেড়েছে। এছাড়া ২০১২ সালে ভাওয়াল জাতীয় উদ্যানে ১৬টি তক্ষক ছাড়া হয়।
ভাওয়াল জাতীয় উদ্যান মূলত ক্রান্তীয় পতনশীল পত্রযুক্ত বৃক্ষের বনভূমি। এ বনে ২২১ প্রজাতির উদ্ভিদ রয়েছে যার মধ্যে ২৪ প্রজাতির লতা, ২৭ প্রজাতির তৃণ, ৩ প্রজাতির পামজাতীয় বৃক্ষ, ১০৫ প্রজাতির ঔষধি, ১৯ প্রজাতির গুল্ম, ৪৩ প্রজাতির বৃক্ষ। শাল, ("Shorea robusta") এ উদ্যানের প্রধান বৃক্ষ। অন্যান্য বৃক্ষের মধ্যে কাঁঠাল, আজুলি, কুম্ভী, গান্ধী গজারি ইত্যাদি উল্লেখযোগ্য। এছাড়া এ বনে কৃত্রিমভাবে ইউক্যালিপটাস আর রাবারের বনায়ন করা হয়েছে।
ভাওয়াল জাতীয় উদ্যান বাংলাদেশের আকর্ষণীয় একটি পর্যটন কেন্দ্র। এখানে বেশ কয়েকটি পিকনিক স্পট রয়েছে। স্পটগুলোর হলো: "আনন্দ", "কাঞ্চন", "সোনালু", "অবকাশ", "অবসর", "বিনোদন"। এখানকার কটেজগুলো হলো: "বকুল", "মালঞ্চ", "মাধবি", "চামেলী", "বেলী", "জুঁই" ইত্যাদি। এখানে ১৩টি কটেজ ও ৬টি রেস্টহাউজ রয়েছে। রাত্রি যাপনের জন্য এখানে অনুমতি দেওয়া হয় না। পিকনিক স্পট কিংবা রেস্ট হাউস ব্যবহার করতে হলে বন বিভাগের মহাখালী কার্যালয় থেকে আগাম বুকিং দিতে হয়। ভাওয়াল জাতীয় উদ্যানে প্রবেশ ফি ১০ টাকা (২০১৭)। প্রতিবছর প্রায় ১৫,০০,০০০ দেশী-বিদেশী পর্যটক এখানে বেড়াতে আসেন।
জর্জ গ্যাব্রিয়েল স্টোকস
স্যার জর্জ গ্যাব্রিয়েল স্টোক্‌স, ১ম ব্যারনেট (১৩ই আগস্ট, ১৮১৯ - ১লা ফেব্রুয়ারি, ১৯০৩) একজন ব্রিটিশ পদার্থবিজ্ঞানী এবং গণিতজ্ঞ যিনি তরল পদার্থের সান্দ্রতা, বিশেষ করে বহুল ব্যবহৃত সান্দ্রতার নীতি, এবং স্টোকস উপপাদ্যের জন্য বিখ্যাত। সান্দ্রতার নীতি কোন তরলের মধ্যে একটি ঘন গোলকের গতি ব্যাখ্যা করে, আর স্টোকস উপপাদ্য ভেক্টর বিশ্লেষণের খুবই মৌলিক একটি উপপাদ্য। তিনি ১৮৪৯ সালে কেমব্রিজ বিশ্ববিদ্যালয়ে লুকাসিয়ান অধ্যাপক নিযুক্ত হয়েছিলেন, যে পদে একসময় আসীন ছিলেন আইজ্যাক নিউটন।
স্টোকস ১৮৪২ এবং ১৮৪৩ সালে তার প্রথম গবেষণাপত্র দুটি প্রকাশ করেন যাদের বিষয়বস্তু ছিল যথাক্রমে তরলের গতি এবং অসংনম্য তরলের ধ্রুব গতি। পরবর্তীতে ১৮৪৫ সালে গতিশীল তরলের ঘর্ষণ এবং স্থিতিস্থাপক কঠিন পদার্থের সাম্যাবস্থা ও গতি নিয়ে একটি গবেষণাপত্র লেখেন। ইংরেজি fluorescence (প্রতিপ্রভা) শব্দটি তার উদ্ভাবন, অতিবেগুনী রশ্মি গবেষণায় তিনি প্রতিপ্রভা প্রয়োগ করেন এবং দেখান যে কোয়ার্জ সাধারণ কাচের মত আচরণ করে না, সে অতিবেগুনী রশ্মির প্রতি স্বচ্ছ। তিনি আলোর তরঙ্গ তত্ত্বের অন্যতম সমর্থক ছিলেন এবং মনে করতেন ইথার বলে কিছু থাকতে হবে যার মধ্য দিয়ে আলো ভ্রমণ করে। ইথারের আচরণ নিয়ে অনেক দ্বিধা-দ্বন্দ্ব ছিল বলে তিনি প্রস্তাব করেছিলেন, ইথার অনেকটা মোমের মত আচরণ করে- এটি কঠিন তবে একটি ধীর কিন্তু ধ্রুব বল প্রয়োগ করলে তা প্রবাহিত হতে পারে, ঘূর্ণায়মান গ্রহগুলো তেমনই একটি বল প্রয়োগ করে। তিনি এও বলেছিলেন যে, গ্রহগুলো ঘর্ষণের কারণে তাদের সাথে কিছু ইথার টেনে নিয়ে যায়।
তিনি সমবর্তিত আলোর বর্ণনা দেয়ার জন্য কিছু প্যারামিটার প্রণয়ন করেন যেগুলোকে এখন স্টোকস প্যারামিটার বলা হয়। I, Q, U, V নামক চারটি প্যারামিটারের মাধ্যমে আলোর যেকোন সমবর্তন দশা ব্যাখ্যা করা যায়। এখন আমরা জানি, এগুলো যেকোন তড়িচ্চুম্বকীয় তরঙ্গের জন্যই প্রযোজ্য। ১৯৪৬ সালে সুব্রহ্মণ্যন চন্দ্রশেখর প্রথমবারের মত জ্যোতিঃপদার্থবিজ্ঞানে স্টোকস প্যারামিটার ব্যবহার করেন। বর্তমানে কোন জ্যোতির্বৈজ্ঞানিক উৎস থেকে আসা বিকিরণের সমবর্তন দশা স্টোকস প্যারামিটারের মান নির্ণয়ের মাধ্যমে পরিমাপ করা হয়।
চিত্রলেখ
চিত্রলেখ (Delta Orionis,δ Ori) সাধারণত মিনটাকা(منطقة) নামে পরিচিত, কালপুরুষ নক্ষত্রমন্ডলে ৯০০ আলোকবর্ষ দূরে অবস্থিত একটি তারা।
এই তারাটি আরো দুটি তারা ঊষা (Alnitak)এবং অনিরুদ্ধ (Alnilam)-এর সমন্বয়ে কালপুরুষের কোমরবন্ধ (Orion's Belt) গঠন করে যা অন্যান্য অনেক নামেও সুপরিচিত। কালপুরুষ যখন মেরিডিয়ানের কাছাকাছি থাকে তখন দক্ষিণ গোলার্ধের আকাশে চিত্রলেখ তারাটি কালপুরুষ শিকারীর কোমরবন্ধের ডান পার্শ্বে দেখা যার।
চিত্রলেখ আসলে একটি তারাগুচ্ছ, যা কালপুরুষ শিকারীর কোমরবন্ধের ডান পার্শ্বে অবস্থিত এবং যার আপাত প্রভা ৭ এবং মূল গঠন থেকে ৫২" দূরে অবস্থিত। মূল তারাটি দুটি তারার সমন্বয়ে গঠিত, একটি অতিদানব তারা ও অপরটি তুলোনামূলক ছোট কিন্তু গরম তারা। এই দুইটি তারা পরস্পর প্রতি ৫.৭৩ দিনে একবার প্রদক্ষিণ করে। দুটি তারার ঔজ্জ্বল্যই সূর্য থেকে ৯০,০০০ গুণ এবং ভর সূর্যের ২০ গুণ।
১৯০৪ সালে জনাথন হার্টম্যান তারাদুটির মাঝে একটি গ্যাসের চিকন বলয় আবিস্কার করেন।
মোল দিবস
মোল দিবস রসায়নবিদরা ২৩শে অক্টোবর, সন্ধ্যা ৬:০২ থেকে সকাল ৬:০২ পর্যন্ত উদযাপন করে থাকেন, আমেরিকার রীতি অনুযায়ী ৬:০২×১০ হিসেবে তারিখটি লেখা হয়। আভোগাদ্রোর সংখ্যা থেকে দিন এবং সময় নির্দিষ্ট করা হয়েছে, যা ৬:০২×১০ এর কাছাকাছি। এক মোল পদার্থের কণার (পরমাণু বা অণু) সংখ্যা সংজ্ঞা অনুযায়ী, এটি সাত ভিত্তিক এসআই এককের একটি।
১৯৮০ সালের শুরুতে "দ্য সায়েন্স টিচার" নামক প্রবন্ধ থেকে মোল দিবস কথাটি আসে। এই নিবন্ধটি দ্বারা অনুপ্রাণিত হয়ে, মরিস ওলার ১৫ই মে, ১৯৯১ সালে, "জাতীয় মোল দিবস সংস্থা" প্রতিষ্ঠা করেন।
যুক্তরাষ্ট্র, দক্ষিণ আফ্রিকা, অস্ট্রেলিয়া এবং কানাডার বিভিন্ন বিদ্যালয় শিক্ষার্থীদের রসায়নের প্রতি আগ্রহী করতে মোল দিবস পালন করা হয়।
কিছু স্কুল ২৩শে অক্টোবরের তারিখ থেকে মোল সপ্তাহ উদযাপন করে।
কাপ্তাই জাতীয় উদ্যান
কাপ্তাই জাতীয় উদ্যান বাংলাদেশের রাঙামাটি জেলায় অবস্থিত। উদ্যানটি ১৯৯৯ খ্রিস্টাব্দে বাংলাদেশ বন ও পরিবেশ অধিদপ্তর কর্তৃক ৫,৪৬৪ হেক্টর জায়গা জুড়ে প্রতিষ্ঠিত হয়।
এই উদ্যানে ১৮৭৩, ১৮৭৮ এবং ১৮৭৯ খ্রিস্টাব্দে বৃক্ষায়ন করা হয়েছিল, আর তারই ফলশ্রুতিতে এখানে গড়ে উঠেছিল একটি ক্রান্তীয় বর্ষাবন বা রেইন ফরেস্ট। এই উদ্যানের প্রাণীবৈচিত্র্যের মধ্যে রয়েছে হরিণ, হাতি, বনবিড়াল, মেঘলা চিতা, বানর, উল্লুক প্রভৃতি। উদ্যানে রয়েছে দুটো রেস্টহাউজ। এই উদ্যানে প্রবেশ করতে টিকেট ক্রয় করতে হয়।
বিপন্ন প্রজাতির বেশ কিছু পাখির সন্ধান এখানে পাওয়া যায়।
আস্ত্রোনোমিয়া নোভা
আস্ত্রোনোমিয়া নোভা (লাতিন: Astronomia Nova) জার্মান জ্যোতির্বিদ ও গণিতবিদ ইয়োহানেস কেপলারের লেখা বই যা ১৬০৯ সালে প্রকাশিত হয়েছিল। কেপলার ট্যুকোর অধীনে মঙ্গল গ্রহের কক্ষপথ নিয়ে গবেষণা করার সময় গ্রহীয় গতির প্রথম দুটি সূত্র সম্পর্কে ধারণা পান যার চূড়ান্ত রূপ এ বইয়ে প্রকাশিত হয়। এটি বিজ্ঞানের ইতিহাসে অন্যতম বিখ্যাত একটি বই এবং বৈজ্ঞানিক বিপ্লবের সময়কার সবচেয়ে গুরুত্বপূর্ণ বইগুলোর একটি হিসেবে স্বীকৃত। এতে কোপের্নিকুসের সৌরকেন্দ্রিকতাবাদের পক্ষে শক্ত প্রমাণ তুলে ধরা হয় এবং প্রথম বারের মত গ্রহগুলোর উপবৃত্তাকার কক্ষপথের ধারণা ব্যক্ত করা হয়।
কেপলার ইকুয়েন্টের সাহায্যে মঙ্গলের কক্ষপথের বিভিন্ন রূপ বারবার হিসাব করেন যদিও কোপের্নিকুস তার সৌরকেন্দ্রিক মডেলের মাধ্যমে ইতিমধ্যে ইকুয়েন্টকে বাতিল করে দিয়েছিলেন। কেপলার এই হিসাবের মাধ্যমেই এমন একটি মডেল তৈরিতে সক্ষম হন যার সাথে ট্যুকোর পর্যবেক্ষণের সর্বোচ্চ পার্থক্য মাত্র ২ আর্কমিনিট, যা গ্রহণযোগ্য সীমা। তারপরও জটিল এবং কিছুটা ত্রুটিপূর্ণ ফলাফল তাকে সন্তুষ্ট করতে পারেনি, কারণ কিছু কিছু ক্ষেত্রে মডেলের কয়েকটি বিন্দু পর্যবেক্ষণ থেকে প্রায় ৮ আর্কমিনিট দূরে সরে যাচ্ছিল। চলিত জ্যোতির্বৈজ্ঞানিক পদ্ধতির মাধ্যমে সঠিক মডেল তৈরিতে ব্যর্থ হয়ে অবশেষে উপাত্তের সাথে ডিম্বাকার মডেল মেলানোর চেষ্টা শুরু করেন।
বিশ্ব সম্পর্কে কেপলারের ধর্মীয় দৃষ্টিভঙ্গিতে সূর্যই ছিল সৌরজগতের গতিদায়ক শক্তির উৎস এবং ঈশ্বরের প্রতীক। উইলিয়াম গিলবার্টের "দে মাগণেতে" (১৬০০) বইয়ে পৃথিবীর চৌম্বক আত্মার যে ধারণা প্রকাশিত হয়েছিল তার সাথে নিজের আলোকবিদ্যা সংক্রান্ত গবেষণা এক করে এর একটি ভৌত ভিত্তিও দাঁড় করিয়েছিলেন তিনি। সূর্য থেকে বিকিরিত গতিদায়ক শক্তি (বা গতিদায়ক "প্রজাতি", motive species) দূরত্বের সাথে সাথে কমতে থাকে যে কারণে গ্রহ সূর্যের কাছে এলে দ্রুত এবং দূরে গেলে অপেক্ষাকৃত ধীর গতিতে চলে। এই অণুমিতি গণিতের সাহায্যে জ্যোতির্বিদ্যার নিয়মনিষ্ঠা প্রতিষ্ঠা করেছিল। পৃথিবী এবং মঙ্গল গ্রহের অণুসূর ও অপসূর পরিমাপের মাধ্যমে তিনি আবিষ্কার করেন যে, কোন গ্রহের গতির হার সূর্য থেকে তার দূরত্বের বর্গের ব্যস্তানুপাতিক। অবশ্য পুরো কক্ষপথের জন্য এই সূত্রের সত্যতা যাচাই করতে অনেক পরিমাপের দরকার ছিল। তাই ১৬০২ সালের মধ্যে সূত্রটিকে তিনি জ্যামিতিক রূপে নিয়ে আসেন: "গ্রহগুলো সমান সময়ে সমান ক্ষেত্রফল অতিক্রম করে" যা কেপলারের গ্রহীয় গতির দ্বিতীয় সূত্র নামে পরিচিত।
এরপর তিনি জ্যামিতিক ব্যস্তবর্গীয় নীতির সাহায্যে এবং ডিম্বাকৃতির কক্ষপথ ধরে নিয়ে মঙ্গলের পুরো গতিপথ হিসাব করার অভিযানে নামেন। অন্তত ৪০ বার ব্যর্থ হওয়ার পর অবশেষে ১৬০৫ সালে বুঝতে পারেন কক্ষপথের প্রকৃত আকৃতি উপবৃত্তের মত। উপবৃত্তের চিন্তা মাথায় আগেও এসেছিল, কিন্তু সেক্ষেত্রে ব্যাপারটা খুব বেশি সোজা হয়ে যায় যা পূর্বের জ্যোতির্বিদদের বোঝা উচিত ছিল- এই ভেবে তিনি ক্ষান্ত থাকতেন। মঙ্গলের উপবৃত্তাকার কক্ষপথ পরিমাপের পরই তিনি সিদ্ধান্তে আসেন যে, "সকল গ্রহ উপবৃত্তাকার কক্ষপথে ঘোরে, যেখানে সূর্য থাকে উপবৃত্তের একটি ফোকাসে"- এরই নাম কেপলারের গ্রহীয় গতির প্রথম সূত্র। কিন্তু কোন সহযোগী নিয়োগ করেননি বিধায় মঙ্গল ছাড়া অন্য কোন গ্রহের কক্ষপথ আর পরিমাপ করা হয়নি তার। এই বছরের শেষ দিকে আস্ত্রোনোমিয়া নোভার পাণ্ডুলিপি রচনা শেষ করেন যাতে এ সমস্ত ফলাফল সন্নিবেশিত হয়। অবশ্য ট্যুকোর পর্যবেক্ষণ (যা তার উত্তরসূরীদের সম্পত্তি) ব্যবহারের কারণে সৃষ্ট আইনগত জটিলতায় পড়ে ১৬০৯ সালের আগে এটি বই হিসেবে প্রকাশিত হয়নি।
উপবৃত্ত
একটি কণিককে একটি সমতল ক্ষেত্র দ্বারা যদি এমনভাবে ছেদ করানো হয় যাতে ফলাফল হিসেবে একটি বদ্ধ বক্রের জন্ম হয় তাহলে উক্ত বদ্ধ বক্রটিকে বলে উপবৃত্ত ()। এটি এক ধরনের সমতল বক্র। বৃত্ত একটি বিশেষ ধরনের উপবৃত্ত। ছেদক সমতল ক্ষেত্রটি যদি কণিকের অক্ষের সাথে সমকোণ তৈরি করে তাহলে উৎপন্ন বদ্ধ বক্রের নামই বৃত্ত। উপবৃত্তের আরেকটি সংজ্ঞাও দেয়া যায়: উপবৃত্ত একটি তলে অবস্থিত এমন সকল বিন্দুর সঞ্চারপথ যারা, দুটি নির্দিষ্ট বিন্দু থেকে যাদের দূরত্বের যোগফল সর্বদা একটি নির্দিষ্ট ধ্রুবকের সমান।
উপবৃত্ত সব সময়ই আবদ্ধ বক্র এবং কণিক ছেদের একটি বদ্ধ অংশের ফলাফল। এ ধরনের কণিক ছেদের অন্য দুটি ফলাফল হচ্ছে অধিবৃত্ত এবং পরাবৃত্ত যারা যথাক্রমে মুক্ত এবং অনাবদ্ধ ছেদের ফলাফল।
এক্ষেত্রে 0
রোগী
রোগী (ইংরেজিতেঃ Patient) স্বাস্থ্য সেবা গ্রহণকারী ব্যক্তিবিশেষ। সাধারণতঃ একজন রোগী অসুস্থতাজনিত, আঘাতজনিত কিংবা অন্য কোন স্বাস্থ্য সংক্রান্ত পরামর্শের জন্য ডাক্তার, নিবন্ধনকৃত নার্স, পশু ডাক্তার অথবা স্বাস্থ্য সেবায় জড়িত ব্যক্তির শরণাপন্ন হন।
রোগী শব্দটির অর্থ হচ্ছে 'যিনি রোগে ভুগছেন'। ল্যাটিন শব্দ প্যাশিয়েন্স থেকে ইংরেজি প্যাশেন্ট শব্দটির উৎপত্তি হয়েছে।
মর্যাদা, মানব অধিকার এবং রাজনৈতিক সচেতনতার কারণে রোগী শব্দটি স্বাস্থ্য সেবা গ্রহণের সময় অনেকক্ষেত্রে ব্যবহার করা হয় না। অন্য বিকল্প পারিভাষিক শব্দ হিসেবে অনেক সময় "স্বাস্থ্য গ্রহীতা", "স্বাস্থ্য সেবা গ্রহীতা" বা "ক্লায়েন্ট" শব্দের প্রয়োগ ঘটে থাকে।
ভর্তিকৃত রোগী "ইন-পেশেন্ট" বা অন্তঃরোগী নামে পরিচিত। যিনি হাসপাতালে উন্নত চিকিৎসার লক্ষ্যে ভর্তি হন এবং কয়েক দিন-রাত সেখানে অবস্থান করেন তিনি ইন-পেশেন্ট রোগী হিসেবে চিহ্নিত। অনেকক্ষেত্রে তিনি বেশকিছু দিন অথবা কয়েক সপ্তাহও অবস্থান করে থাকেন। ব্যতিক্রম হিসেবে কোমা বা কেমোথেরাপীর জন্য ক্যান্সার আক্রান্ত রোগীরা কয়েক বছরপর্যন্ত হাসপাতালে সেবা গ্রহণ করেন। চিকিৎসা পদ্ধতির ধরণ "ইন-পেশেন্ট কেয়ার" নামে পরিচিত। ভর্তিকৃত রোগীর জন্য হাসপাতাল কর্তৃপক্ষ প্রয়োজনীয় কাগজ-পত্র সংরক্ষণ করেন। হাসপাতাল থেকে চলে যাবার সময়কে "ডিসচার্জ" নামে অভিহিত করা হয়। এ সময়ও অর্থাৎ চলে যাবার সময়-তারিখও কাগজ-পত্রে উল্লেখ করা হয় যা "রিলিজ অর্ডার" বা ছাড়পত্র নামে পরিচিত।
সাধারণতঃ ভুল চিকিৎসা ও অপর্যাপ্ত সুযোগ-সুবিধা ভর্তিবিহীন বা বাইরের রোগীরা উপলদ্ধি করেন। "জাতীয় ঔষধ প্রতিষ্ঠানে" প্রকাশিত ১৯৯৯ সালের প্রতিবেদনে "মানুষ মাত্রই ভুল" কথার উল্লেখ আছে।report এতে মার্কিন যুক্তরাষ্ট্রে প্রতিবছর নিরাময়যোগ্য ভর্তিকৃত রোগীদের নিরাপত্তা ব্যবস্থা থাকা সত্ত্বেও ৯৮,০০০ রোগী মৃত্যুর ঘটনা ঘটেছে।
যে-সব রোগী ২৪ ঘন্টা বা তারও আগে হাসপাতালে ভর্তি হন নাই অথবা যিনি হাসপাতাল, ক্লিনিক বা ডায়াগনোসিস বা চিকিৎসা গ্রহণের জন্য পরিদর্শন করেছেন - তিনি "আউটপ্যাশেন্ট" বা বহিঃরোগী নামে পরিচিত। চিকিৎসা পদ্ধতির এ ধরণকে "অস্থায়ী সেবা" নামে অভিহিত করা হয়। এ ধরণের বহিঃরোগীকে হাসপাতালে ভর্তি করানো হয় না, ঔষধের মাত্রাও কমিয়ে দেয়া হয় এবং চিকিৎসকগণও তাদেরকে তেমন সময় দেন না। চিকিৎসকের কক্ষে বিশেষতঃ অফিস কক্ষে রোগীকে সেবা দেয়া হয়; কিন্তু হাসপাতালের অপারেশন কক্ষে নয়। শারীরিকভাবে সমর্থবান অল্প বা মাঝারি ধরণের রোগ যেমনঃ কান, নাক, গলা ইত্যাদি সমস্যায় আক্রান্ত বহিঃরোগীর জন্য উপযুক্ত।
মূলতঃ স্বাস্থ্য সেবা প্রদানকারী প্রতিষ্ঠানের কর্মঘন্টার সময়সীমা, সেবা প্রদানে সক্ষমতা, দক্ষতা ও সুনামের উপর রোগীর সন্তুষ্টতা নির্ভরশীল। পাশাপাশি সেবা প্রদানকারী প্রতিষ্ঠান হিসেবে তাদের যোগাযোগ ব্যবস্থা, আন্তরিকতা এবং রোগীর প্রতি তারা কতটুকু দায়িত্বশীল ও যত্নবান তার উপরও এ সন্তুষ্টি অনেকাংশে নির্ভর করে। এ সন্তুষ্টির অধিকাংশই চমৎকার ডাক্তার-রোগীর সম্পর্ককে ঘিরে গড়ে উঠে। প্রয়োজনীয় পরীক্ষা-নিরীক্ষা, আর্থিক সক্ষমতা, সময়সীমা ইত্যাদি বিষয়গুলোসহ ধৈর্য্য সহকারে অনেকক্ষণ অপেক্ষা করা - অর্থাৎ সবকিছু ছাঁপিয়ে যায় রোগী-ডাক্তারের চমৎকার বন্ধুত্বপূর্ণ সম্পর্কের উপর।
কার্তবীর্য
কার্তবীর্য(Saiph,κ Ori, κ Orionis) তারাটি কালপুরুষ নক্ষত্রমন্ডলের ৬ষ্ঠ তম উজ্জ্ব্ল তারা। কালপুরুষ নক্ষত্রমন্ডলের যে চারটি তারা চতুর্ভুজ আকার তৈরি করে, কার্তবীর্য তারাটি সেই চতুর্ভুজের দক্ষিণ-পূর্ব কোণে অবস্থিত। উত্তরগোলার্ধের দক্ষিণ আকাশে এই তারাটি কালপুরুষের নীচের বামপার্শ্বে এবং দক্ষিণগোলার্ধের উত্তর আকাশে এই তারাটি কালপুরুষের উপরের ডানপার্শ্বে দেখা যায়। এর আরবি নাম "সাইফ আল জাব্বার" যার অর্থ হচ্ছে দানবের তলোয়ার।.
কার্তবীর্য কালপুরুষের ৬ষ্ঠ তম তারা যার আপাতমান ২.১। এই তারাটি পৃথিবী থেকে ৬৫০ আলোকবর্ষ দূরে যা বাণরাজা তারার দূরত্বের সমান। কিন্তু এর ঔজ্জ্ব্ল্য বাণরাজার থেকে কম কারণ যদিও কার্তবীর্য তারাটি একটি গরম তারা যার পৃষ্ঠতলের তাপমাত্রা ২৬,৫০০ কে. কিন্তু এর বেশিরভাগ শক্তি আলট্রা ভায়োলেট হিসেবে বিক্ষিপ্ত হয় যা মানুষের চোখে ধরা পরেনা, যার কারণে একে বাণরাজার থেকে ক্ষীণ দেখায়। এই তারার ঔজ্জ্বল্য কিছুটা (০.০৪ মাত্রার) পরিবর্তীত হয়।
সূর্যের সাথে তুলোনা করলে এটি একটি বিরাট তারা, যার ভর সূর্যের ভরের ১৪-১৭ গুণ এবং ব্যাসার্ধ সূর্যের ব্যাসার্ধের ২২ গুণ বড়। এটি একটি অতিদানব তারা যার জ্বালানী হাইড্রোজেন গ্যাস নিঃশেষ হয়ে গেছে। কার্তবীর্যের একটি নাক্ষত্রিক বায়ুমন্ডল আছে এবং এটি খুব দ্রুত এর ভর হারাচ্ছে যার হার সূর্যের ভর হারানোর হারের /বছর গুণ। কালপুরুষের বড় তারাগুলো পরস্পরের সাথে ধাক্কা খেয়ে টাইপ II সুপারনোভা হিসেবে বিস্ফোরিত হবে।
রবার্ট হুক
রবার্ট হুক () (জন্ম: ১৮ জুলাই , ১৬৩৫; মৃত্যু: ০৩ মার্চ, ১৭০৩) একজন ইংরেজ দার্শনিক, স্থপতি এবং বহুশাস্ত্রবিদ।
রবার্ট হুক ১৬৩৫ সালে জন্মগ্রহণ করেন।
RSL এর পূর্ণরূপ Royal Society oF London.
১৬৬৫ সালে রয়েল সোসাইটি অব লন্ডন এর যন্রপাতির রক্ষক নিযুক্ত হয়েই ভাবলেন আগামী সাপ্তাহিক সভায় উপস্থিত বিজ্ঞ বিজ্ঞানীদের সামনে একটা ভালো কিছু উপস্থাপন করতে হবে।
তিনি ভাবলেন অণুবীক্ষণ যন্রের মাধ্যমে কিছু করা যায় কিনা।তিনি দেখলেন কাঠের ছিপি (cork) দেখতে নিরেট (solid) অথচ পানিতে ভাসে।এর কারণ কী?
তিনি ছিপির একটি পাতলা সেকশন করে অণুবীক্ষণ যন্রে পর্যবেক্ষণ করলেন।তিনি সেখানে মৌমাছির চাকের ন্যায় অসংখ্য ছোট ছোট কুঠুরি বা প্রকোষ্ঠ (little boxes) দেখতে পেলেন।তখন তার মনে পড়ল আশ্রমে সন্ন্যাসীদের বা পাদ্রিদের থাকার জন্য ছোট ছোট Cell(প্রকোষ্ঠ) তিনি দেখেছেন।এ থেকেই ছিপির little Boxes গুলোকে নাম দেন Cell।
Cellula ল্যাটিন শব্দ এর অর্থ Little Boxes.
১৬৬০ সালে বিজ্ঞানী হুক পদার্থের স্থিতিস্থাপকতার সূত্র আবিষ্কার করেন যা হুকের সূত্র নামে পরিচি।তার সূত্রের বিবৃতি হলো, " স্থিতিস্থাপক সীমার মধ্যে বস্তুর পীড়ন এর বিকৃতির সমানুপাতিক।"
হুক রয়েল গ্ররনিচ মানমন্দির নকশা করেন। রয়েল কলেজ অব ফিজিশিয়ান্সও তারই নকশা করা।
ফেলো অব দ্য রয়েল সোসাইটি
আইওটা অরিয়নিস
আইওটা অরিয়নিস (ι Ori, ι Orionis) কালপুরুষের তলোয়ারের সবচেয়ে উজ্জ্ব্ল তারা এবং তলোয়ারের মাথায় অবস্থিত। আরবিতে এই তারাটি "না'ইর আল সাইফ" নামে পরিচিত যা অর্থ হচ্ছে তলোয়ারের উজ্জ্ব্লতম অংশ।
আইওটা অরিয়নিস চারটি তারার সমন্ব্যয়ে গঠিত যার দুটি তারা এর মূল গাঠনিক তারা। তারা দুটির একটি হচ্ছে ও৯ III (নীল দানব তারা) শ্রেণীর অপরটি হচ্ছে বি০.৮III/IV শ্রেনীর। এবং দ্বিতীয় তারাটি খুবই অণুজ্জ্ব্ল। এই তারা দুটির নাক্ষত্রিক বায়ু মন্ডলের সংঘর্ষের ফলে এগুলো 'এক্স-রে' এর প্রধান উৎস। আশ্চর্যজনক এই যে, তারা দুটির বয়স ভিন্ন যা খুবই ব্যতিক্রমী। দ্বিতীয় তারাটির বয়স প্রথম তারাটির দ্বিগুণ। এই তারাদুটির উচ্চ উপকেন্দ্রিক কক্ষপথ এবং বয়সের পার্থক্য হতে ধারণা করা হয় যে, তারা একই সাথে সৃষ্টি হয়নি, বরং একটি তারা হতে ভর স্থানান্তরের মাধ্যমে অপর তারাটির সৃষ্টি হয়েছে।
ফোরো রোমানো
ফোরো রোমানো (, , ) বা রোমান ফোরাম রোম শহরের কেন্দ্রে অবস্থিত একটি আয়তাকার ফোরাম বা প্লাজা যার চারদিকে প্রাচীন রোমের অনেক সরকারি স্থাপত্যের ধ্বংসাবশেষ রয়েছে। এটি তদানীন্তন রোমের সবচেয়ে গুরুত্বপূর্ণ ফোরাম। এর অবস্থান কাপিতোলিনো পর্বত এবং পালাতিনোর মাঝামাঝি একটি নিম্নভূমিতে। রোমান প্রজাতন্ত্রের যুগে এই স্থানে গণসমাবেশ, সালিশ, গ্ল্যাডিয়েটরদের যুদ্ধ ইত্যাদি হতো এবং এখানে তখন প্রচুর দোকান ও খোলা বাজার ছিল। রোম সম্রাজ্যে রূপান্তরিত হওয়ার পর যখন ধর্ম ও ধর্মনিরপেক্ষ বিভিন্ন অনুষ্ঠানের কেন্দ্র হয়ে ওঠে তখন এখানে বেশ কিছু মন্দির ও সৌধ নির্মাণ করা হয়। সব মিলিয়ে বেশ কয়েক শতাব্দী যাবৎ এটি রোমের নাগরিক জীবনের কেন্দ্র ছিল।
কোলোসেও-র বেশ কাছে অবস্থিত এই ফোরামে বর্তমানে কেবলই প্রত্নতাত্ত্বিক নিদর্শনের সংগ্রহশালা। এখনও কিছু কিছু স্থানে খনন কাজ চলছে। এসব দেখতে নিয়মিত প্রচুর ইতালীয় ও আন্তর্জাতিক দর্শনার্থী ভিড় জমায়। প্রাচীন রোমের অনেক গুরুত্বপূর্ণ স্থাপনার অবস্থান ছিল ফোরামের বেশ কাছে। এই রাজ্যের প্রাচীনতম কিছু উপসনালয় ও মন্দিরের অবস্থান ফোরামের দক্ষিণ-পূর্ব প্রান্তে। যেমন ৮ম খ্রিস্টপূর্বাব্দে নির্মীত রাজকীয় বাসভবন বা রেজিয়া, ৭ম খ্রিস্টপূর্বাব্দের ভেস্তার মন্দির, এবং একে ঘিরে অবস্থিত ভেস্তাল কুমারীদের বাড়ি। রোমান সম্রাজ্যের উত্থানের পর এর সবগুলোরই পুনর্নির্মাণ করা হয়। উত্তর-পশ্চিম দিকের ঐতিহাসিক উপসনালয়গুলোর মধ্যে আছে উমবিলিকুস উর্বিস এবং ভোলকানাল (ভালকানের উপসনালয়)।
বাংলা ভাষা আন্দোলনের সময় রাজনৈতিক দলগুলোর ভূমিকা
বাংলা ভাষা আন্দোলনের রাজনৈতিক দলের সংখ্যা অনেক ছিলো না। সেই সময় মুসলিম লীগ, ছিল প্রধান সারি একটি দল। প্রধানত আওয়ামী লীগ, জাতীয় কংগ্রেস এবং পূর্ব পাকিস্তান কমিউনিষ্ট পার্টি এই আন্দোলনে সমর্থনে ছিলো।
জাতীয় কংগ্রেস ছিলে এইসময় বিরোধীদলীয় পার্শ্ব কেবলমাত্র দল। বিধানসভা এবং গণপরিষদ উভয় স্থানে তারা ভাষা চাহিদার দাবি যুক্তিসহ উল্লেখ করেন। এই দাবির ফলে কিছু সদস্যদের ভারতীয় চর হিসাবে আখ্যায়িত করা হয় এবং তারা সরকার দ্বারা নিগৃহীত হয়েছিলেন। কিছু নেতাদের গ্রেফতার করা হয় এবং তাদের একজনকে কারাগারের ভেগত হত্যা করা হয়।
নতুন যাত্রা শুরু করা আওয়ামী লীগ আন্দোলনে সক্রিয় ভুমিকা পালন করে। তাদের সহ - চেয়ারম্যান আতাউর রহমান খান আন্দোলনে সহযোগীতা করার লক্ষ্যে গঠিত কেন্দ্রীয় রাষ্ট্রভাষা কার্মপরিষদের সভাপতি হিসাবে নির্বাচিত হন। তাদের নেতাকেও কারাহেফাজতে অত্যাচারের সম্মুখীন হতে হয়।
ভাষা আন্দোলনের চূড়ান্ত সময়ে সরকার এটিকে কমিউনিস্টদের একটি অন্তর্ঘাত হিসেবে বর্ণনা করে। তাদের মতে, স্থানীয় কমিউনিস্টরা ভারতীয় কমিউনিস্টদের দ্বারা চক্রান্তের শিকার হয়েছিল।
সমগ্র আন্দোলনের সময়, কমিউনিস্টদের কার্যক্রম অনেক ভাবেবিদ্ধ হয়েছিল। তমদ্দুন মজলিশ একবার কমিউনিস্টদের এই আন্দোলনে যোগ দেয়ার জন্য আহ্বান জানিয়েছিল। কমিউনিস্ট পার্টির বিরুদ্ধে তারা অভিযোগ করে যে, তারা এই আন্দোলনে বাধা সৃষ্টি করছে এবং তারা এতটাই দূর্বল যে তারা আন্দোলনে কোনো ধরনের অবদান রাখতে অপারগ।
১৯৪৮ সালে, প্রখ্যাত ভারতীয় কমিউনিস্ট নেতা মোজাফ্ফর আহমেদ ঢাকা সফরে আসান (ঢাকা হিসাবে তারপর পরিচিত) এবং দলের বৈঠকে অংশগ্রহন করেন। সেখানে তমদ্দুন মজলিশ তাদের এই আন্দোলনে যোগ দেয়ার জন্য আহ্বান জানালে সেটি প্রত্যাখ্যান করা হয়েছিল। মোজাফ্ফর তার এই অবস্থানের পক্ষে যুক্তি দেন যে, সরকারের পক্ষ থেকে এটিকে ভারত সমর্থিত আন্দোলন হিসাবে আখ্যা দেওয়া, তাই এটি এড়ানোর জন্য তিনি প্রস্তাবটি প্রত্যাখ্যান করেছেন।
১৯৫২ সাল থেকে, সরকার কমিউনিষ্ট পার্টিকে নিষিদ্ধ ঘোষণা করলে তাদের প্রকাশ্য কার্যক্রম বন্ধ করে দিতে হয়েছিল। এই সময়ে তাদের সংগঠিত ক্ষমতা হারিয়ে গিয়েছিল। তাদের নেতাদের প্রায়ই গ্রেপ্তার, নির্যাতন করা হতো এমনকি কারাগারের ভেতর হত্যাও করা হয়েছে। তবে ১৯৪০ এর আন্দোলন কমিউনিস্টরা নৈতিকভাবে সমর্থন করেছিলো। বাংলা এবং উর্দুকে সমান মর্যাদা দেয়ার প্রথম প্রস্তাবটি দেয়া হযেছিল কমিউনিস্টরা পক্ষ থেকে। ১৯৪৮ এর মোহাম্মদ তোয়াহা এবং ১৯৫২ এর অন্যতম প্রধান ছাত্রনেতা আব্দুল মতিন ছিলেন কমিউনিস্ট পার্টির সদস্য।
আব্বাস ইবনে ফিরনাস
আব্বাস ইবনে ফিরনাস (আরবী عباس بن فرناس) (৮১০-৮৮৭ খ্রিষ্টাব্দ) ছিলেন বার্বার বংশদ্ভূত আন্দালুসিয় মুসলিম পলিমেথ বা বহুশাস্ত্রবিশারদ। তার আসল নাম আব্বাস আবু আলকাসিম ইবনে ফিরনাস ইবনে ইরদাস আল তাকুরিনি। তিনি ছিলেন একজন আবিষ্কারক, প্রকৌশলী, উড্ডয়ন বিশারদ, চিকিৎসক, আরবি সাহিত্যের কবি এবং আন্দালুসিয় সুরকার। তিনি আন্দালুসের ইযন-রেন্ড ওন্ডায় (বর্তমান স্পেনের রন্ডা) জন্মগ্রহণ করেন এবং কর্ডোবা আমিরাতে বসবাস করতেন। উড্ডয়নের প্রচেষ্টার জন্য তিনি সমধিক পরিচিত। চাঁদে ইবনে ফিরনাস গহ্বরটি ইবনে ফিরনাসের নামে নামকরণ করা হয়েছে।
ইবনে ফিরনাস আল-মাকাতা নামক জলঘড়ির নকশা করেন। এছাড়াও তিনি স্বচ্ছ কাচ নির্মাণের জন্য যন্ত্রের নকশাও প্রণয়ন করেন। তিনি জ্যোতির্বিজ্ঞানের জন্য প্ল্যানিস্ফিয়ার নামক যন্ত্র ও পাঠের উপযোগী লেন্স প্রস্তুত করেন। গ্রহ নক্ষত্রের ঘূর্ণন প্রদর্শনের জন্য কার্যকর মডেলও তিনি প্রস্তুত করেন। তার আরেকটি গুরুত্বপূর্ণ আবিষ্কার হল পাথরের স্ফটিককে কাটার প্রক্রিয়া। তার এই আবিষ্কারের ফলে স্পেন কোয়ার্টজ কাটার জন্য মিশরের উপর নির্ভরশীলতা থেকে রেহাই পায়। ইতিপূর্বে স্পেন এই ব্যাপারে মিশরের উপর নিভরশীল ছিল।
নিজের বাড়ির একটি কক্ষে নক্ষত্র, মেঘ,বজ্র, আলোকপাত এসব দেখার ব্যবস্থা করেন যা তার ভূগর্ভস্থ গবেষণাগারে যান্ত্রিক পদ্ধতির প্রয়োগের মাধ্যমে করা হয়েছিল।
আকাশে উড়ার প্রচেষ্টার জন্য তিনি অধিক পরিমাণে পরিচিত। বলা হয় তিনি একজোড়া পাখার মাধ্যমে আকাশে উড়েছিলেন। এই বিষয়ে একমাত্র মরোক্কান ইতিহাসবিদ আহমেদ মোহাম্মদ আলমাক্কারীর(আনুমানিক ১৫৭৮–১৬৩২) লেখায়। তিনি প্রায় সাত শতাব্দী পরে এই ঘটনা লিপিবদ্ধ করেন। আলমাক্কারীর লেখা অণুযায়ী:"তার অন্যান্য আগ্রহ উদ্দীপক পরীক্ষাগুলোর মধ্যে অন্যতম হল, তিনি উড়ার চেষ্টা করেছিলেন। এজন্য তিনি নিজেকে পালকে আবৃত করে নেন এবং শরীরে একজোড়া পাখা যুক্ত করেন। এরপর উচুতে উঠে শুন্যে ঝাপিয়ে পড়েন। যেসব নির্ভরযোগ্য লেখক এই ঘটনা প্রত্যক্ষ করেন তাদের মতে তিনি প্রায় পাখির মতই গ্রহণীয় মাত্রার দূরত্ব অতিক্রম করতে সক্ষম হন। উড্ডয়নের স্থানে অবতরণের সময় তিনি পিঠে মারাত্মকভাবে আঘাত পান। এর কারণ, পাখিরা অবতরণের সময় লেজের ব্যবহার করে যা তিনি করেননি।"
বলা হয় যে আলমাক্কারী তার ইতিহাসে এমন তথ্য লিখেছেন যার প্রথম দিককার সূত্রগুলো পাওয়া যায় না। কিন্তু ফিরনাসকে নিয়ে ৯ম শতকে লেখা কর্ডোবার আমির প্রথম মুহাম্মদের রাজকবি মুমিন ইবনে সাইদের একটি কবিতা পাওয়া যায়। এতে বলা হয়েছে : “তিনি ফিনিক্সের চেয়ে দ্রুত উড়েন যখন তিনি শকুনের পালকে আবৃত হন।”" তৎকালীন যুগের টিকে থাকে অন্যান্য সূত্রগুলোতে এ বিষয়ে উল্লেখ নেই।
ধারণা করা হয় যে তিনি ইবনে ফিরনাসের গ্লাইডারে উড়ার চেষ্টা একাদশ শতকে ইংল্যান্ডের ইলমার অব মালমেসবুরিকে অণুপ্রাণিত করে। তবে এই বক্তব্যকে সমর্থন করার মত কোনো প্রমাণ নেই।
আরমেন ফিরমানকে আব্বাস ইবন ফিরসাসের নামের ল্যাটিনরূপ বলে ধারণা করা হয়। ফিরনাস তার কাজের দ্বারা অণুপ্রাণিত হয়েছিলেন বলে কেউ কেউ মত প্রকাশ করেন।
লোহাগাড়া উপজেলা
লোহাগাড়া বাংলাদেশের চট্টগ্রাম জেলার আওতাধীন একটি উপজেলা।
লোহাগাড়া উপজেলার মোট আয়তন ২৫৮.৮৭ বর্গ কিলোমিটার। চট্টগ্রাম জেলা শহর থেকে প্রায় ৬০ কিলোমিটার দক্ষিণে ২১°৫৪´ থেকে ২২°০৫´ উত্তর অক্ষাংশ এবং ৯২°০০´ থেকে ৯২°১৩´ পূর্ব দ্রাঘিমাংশ জুড়ে এ উপজেলার অবস্থান। এ উপজেলার উত্তরে সাতকানিয়া উপজেলা, পশ্চিমে বাঁশখালী উপজেলা, দক্ষিণে কক্সবাজার জেলার চকরিয়া উপজেলা ও বান্দরবান জেলার লামা উপজেলা এবং পূর্বে বান্দরবান জেলার লামা উপজেলা ও বান্দরবান সদর উপজেলা অবস্থিত।
লোকমুখে প্রচলিত আছে, ১৬৬০ খ্রিস্টাব্দে মুঘল শাহজাদা শাহ সুজা মীর জুমলার তাড়া খেয়ে আরাকান রাজ্যে আশ্রয় গ্রহণ করেন। আরাকান যাওয়ার পথে তিনি চট্টগ্রাম ও কক্সবাজারের মাঝামাঝি ছায়াঘেরা টিলাসমেত একটি জায়গায় (বর্তমান চুনতি গ্রাম) কিছুদিন অবস্থান করেন। সেখান থেকে চলে যাওয়ার সময় চিহ্নস্বরূপ একটি লোহার খুঁটি গেঁড়ে দিয়ে যান। স্থানটিতে লোহার খুঁটি গাঁড়ার কারণে "লোহাগাড়া" নামকরণ হয়েছে বলে ধারণা করা হয়।
লোহাগাড়া এক সময় সাতকানিয়া উপজেলার অধীনে ছিল। ১৯৮১ সালে লোহাগাড়া থানা গঠিত হয় এবং ১৯৮৩ সালে উপজেলায় রূপান্তর করা হয়।
লোহাগাড়া উপজেলায় মোট ৯টি ইউনিয়ন রয়েছে। সম্পূর্ণ লোহাগাড়া উপজেলার প্রশাসনিক কার্যক্রম লোহাগাড়া থানার আওতাধীন।
২০০১ সালের পরিসংখ্যান অনুযায়ী লোহাগাড়া উপজেলার লোকসংখ্যা ২,৬৬,৭৪১ জন। এর মধ্যে পুরুষ ১,৩৪,০৯৪ জন এবং মহিলা ১,৩২,৬৪৭ জন। মোট জনসংখ্যার ৮৯% মুসলিম, ৯% হিন্দু এবং ২% বৌদ্ধ ও অন্যান্য ধর্মাবলম্বী।
লোহাগাড়া উপজেলার স্বাক্ষরতার হার ৪৪.৬%। এ উপজেলায় ১টি কামিল মাদ্রাসা, ৩টি ডিগ্রী কলেজ (২টিতে অনার্স কোর্স সহ), ৯টি ফাজিল মাদ্রাসা, ১টি টেকনিক্যাল কলেজ, ১টি স্কুল এন্ড কলেজ, ১টি আলিম মাদ্রাসা, ২৫টি মাধ্যমিক বিদ্যালয়, ১৮টি দাখিল মাদ্রাসা, ২টি কওমী মাদ্রাসা, ১০টি নিম্ন মাধ্যমিক বিদ্যালয়, ১০৫টি প্রাথমিক বিদ্যালয়, ৪৩টি এবতেদায়ী মাদ্রাসা ও ৩০টি কিন্ডারগার্টেন রয়েছে।
লোহাগাড়া উপজেলায় ১টি উপজেলা স্বাস্থ্যকেন্দ্র, ৫টি পরিবার-পরিকল্পনা কেন্দ্র, ৪টি ইউনিয়ন স্বাস্থ্যকেন্দ্র ও ১৬টি ক্লিনিক ও ডায়াগনস্টিক সেন্টার রয়েছে।
লোহাগাড়া উপজেলার জনগোষ্ঠীর আয়ের প্রধান উৎস কৃষিখাত। এছাড়া শিল্প, ব্যবসা, চাকরি, নির্মাণ, ধর্মীয় সেবা, পরিবহন ও যোগাযোগ, বৈদেশিক রেমিটেন্স সহ বিভিন্ন খাত থেকে এ উপজেলার লোকেরা উপার্জন করে থাকে।
লোহাগাড় উপজেলায় যোগাযোগের প্রধান সড়ক "চট্টগ্রাম-কক্সবাজার মহাসড়ক"। এছাড়া উপজেলার অভ্যন্তরে ৫৯.৮৯ কিলোমিটার পাকারাস্তা, ১৫৩.৬৫ কিলোমিটার আধা-পাকারাস্তা ও ৮৬০.৩১ কিলোমিটার কাঁচারাস্তা রয়েছে।
লোহাগাড়া উপজেলার উপর দিয়ে প্রবাহিত প্রধান ২টি নদী হল টংকাবতী নদী ও ডলু নদী। এছাড়া অন্যান্য খালগুলোর মধ্যে হাঙ্গর খাল, হাতিয়ার খাল, রাতার খাল, বোয়ালিয়া খাল উল্লেখযোগ্য।
লোহাগাড়া উপজেলায় ১৭টি হাট-বাজার রয়েছে এবং বাৎসরিক ৩টি মেলা বসে। হাট-বাজারগুলোর মধ্যে দরবেশ হাট, তেওয়ারি হাট, খাঁ’র হাট, হিন্দুর হাট, সেনের হাট, মনুফকির হাট উল্লেখযোগ্য।
১৯৭১ সালে পাকসেনারা এ উপজেলায় ব্যাপক অগ্নিসংযোগ ও লুটপাট চালায়। আমিরাবাদ বণিক পাড়ায় ১৫ জন গ্রামবাসীকে নৃশংসভাবে হত্যা করে। রাজাকাররা চুনতি ডেপুটি বাজারের হিন্দু পাড়া থেকে ১২ জনকে চন্দনাইশ থানার দোহাজারীতে নিয়ে হত্যা করে। জোটপুকুরিয়ায় মুক্তিযোদ্ধারা ১৭ জন রাজাকারকে হত্যা করে।
শুভেচ্ছা ক্রীড়া
শুভেচ্ছা ক্রীড়া () আন্তর্জাতিক পর্যায়ের প্রতিযোগিতাবিশেষ। ১৯৮০-এর দশকে অলিম্পিক গেমসে রাজনৈতিক সংঘাতের ফলে সৃষ্ট বিশ্বের ক্রীড়াবলয়কে একত্রিত করার জন্যে টেড টার্নার এ প্রতিযোগিতা আয়োজনের ব্যবস্থা করেন। ১৯৭৯ সালে আফগানিস্তানে আগ্রাসনের প্রতিবাদে যুক্তরাষ্ট্র এবং অন্যান্য পশ্চিমা দেশগুলো মস্কোয় অনুষ্ঠিত ১৯৮০ সালের গ্রীষ্মকালীন অলিম্পিক ক্রীড়া প্রতিযোগিতায় অংশগ্রহণ করেনি। এর বিকল্প পদক্ষেপ হিসেবে সোভিয়েত ইউনিয়ন এবং তাদের পূর্বাঞ্চলীয় ব্লকভূক্ত দেশগুলো লস এঞ্জেলসে অনুষ্ঠিত ১৯৮৪ সালের গ্রীষ্মকালীন অলিম্পিক ক্রীড়া প্রতিযোগিতা বয়কট করেছিল। তন্মধ্যে রোমানিয়া ছিল এর ব্যতিক্রম।
প্রথম শুভেচ্ছা ক্রীড়া প্রতিযোগিতা ১৯৮৬ সালে মস্কোয় অনুষ্ঠিত হয়। এতে ৭৯টি দেশের ১৮২টি ক্রীড়া বিষয়ে তিন সহস্রাধিক ক্রীড়াবিদ অংশ নিয়েছিলেন। পোল ভল্টে সার্গেই বুবকা, হেপ্টাথলনে জ্যাকি জয়নার-কার্সি, ২০০ মিটার সাইকেল চালনায় পুরুষ ও মহিলা বিভাগে যথাক্রমে পূর্ব জার্মানির মাইকেল হাবনার ও সোভিয়েত ইউনিয়নের এরিকা স্যালুমায়ে বিশ্ব রেকর্ড গড়েছিলেন। এছাড়াও, সিয়াটলে অনুষ্ঠেয় ১৯৯০ সালের ২য় শুভেচ্ছা ক্রীড়ায় সাঁতার বিষয়ের ২০০ মিটার ব্রেস্টস্ট্রোক বিষয়ে মাইক ব্যারোম্যান এবং ১০ কি.মি. হাঁটা প্রতিযোগিতায় নাদেঝদা রিয়াশকিনা বিশ্ব রেকর্ড ভঙ্গ করেছিলেন।
১৯৯৪ সালে রাশিয়ার সেন্ট পিটার্সবার্গে সোভিয়েত ইউনিয়ন বিলুপ্ত হয়ে ১৫টি স্বাধীন প্রজাতন্ত্র হবার পর ১ম বারের মতো শুভেচ্ছা ক্রীড়া অনুষ্ঠিত হয়। রুশ ক্রীড়াবিদগণ ভারোত্তোলন বিষয়ে ৫টি বিশ্বরেকর্ড গড়ে। এছাড়াও বীচ ভলিবল খেলাও অন্তর্ভুক্ত হয় যা পরবর্তীতে ১৯৯৬ সালে আটলান্টা অলিম্পিক আসরে স্থান পায়। নিউইয়র্ক শহরে অনুষ্ঠিত ১৯৯৮ সালের শুভেচ্ছা ক্রীড়া প্রতিযোগিতায় টেড টার্নার শেষবারের মতো সাংগঠনিক দায়িত্ব পালন করেন। জয়নার-কার্সি তাঁর চতুর্থ হেপ্টাথলন শিরোপা দখল করে রাখেন ও যুক্তরাষ্ট্রের দৌড়বিদগণ ৪x৪০০ মিটার রীলে দৌড় বিষয়ে সেরা সময় গড়ে বিশ্ব রেকর্ড স্থাপন করে।
পরবর্তীকালে টাইম ওয়ার্নার গ্রুপ টেড টার্নারের কাছ থেকে ক্রীড়াস্বত্ত্ব কিনে নেয় ও একীভূত করে। টার্নার পরবর্তীকালে ২০০৯ সালে "ডেনভার স্পোর্টএকর্ড সম্মেলনে" সরাসরি সাক্ষাৎকারে বলেন যে টাইম ওয়ার্নার কোম্পানীর দূর্বল ব্যবস্থাপনার কারণেই এ ক্রীড়ার বিলুপ্তি ঘটে। তিনি আরো বলেন যে, যদি তিনি কোম্পানীতে থাকতেন তাহলে শুভেচ্ছা ক্রীড়া প্রতিযোগিতা বাতিল হতো না। টার্নার আশাবাদী যে ক্রীড়া প্রতিযোগিতাটিকে অবশ্যই ফিরিয়ে আনতে হবে। রাশিয়া এবং আমেরিকার মধ্যে সাংস্কৃতিক সম্পর্ক গড়ার মাধ্যমে স্নায়ুযুদ্ধের প্রেক্ষাপট অনেকাংশেই দূরীভূত হয়। ঐ সময় ৯৫% পারমাণবিক অস্ত্র দেশ দু'টো একে-অপরের দিকে তাক করে রেখেছিল। তিনি অবশ্য বলেন যে, কার্যতঃ অসম্ভব যে অলিম্পিক ক্রীড়া বয়কট করলেই বিশ্বযুদ্ধ শুরু হবে। স্মর্তব্য যে, বার্লিনে অনুষ্ঠিত ১৯৩৬ সালের গ্রীষ্মকালীন অলিম্পিক ক্রীড়ায় অংশগ্রহণের পরও যুক্তরাষ্ট্র নাজী জার্মানির বিরুদ্ধে ২য় বিশ্বযুদ্ধে অংশগ্রহণ করেছিল।
২০০১ সালে টাইম ওয়ার্নার গ্রুপ অস্ট্রেলিয়ার ব্রিসবেনে শুভেচ্ছা ক্রীড়ার আয়োজন করে। এর পূর্বেই তারা জানায় যে, এ প্রতিযোগিতাই হবে শেষ আসর। ২০০১ সালে অস্ট্রেলিয়া সবচেয়ে বেশী ৭৫টি পদক লাভ করে। কিন্তু মার্কিন যুক্তরাষ্ট্রে টেলিভিশন রেটিং বা নেলসন রেটিংয়ে সবচেয়ে কমসংখ্যক টেলিভিশন দর্শকের উপস্থিতি টের পায়। এরপরও সমালোচকেরা টার্নার নেটওয়ার্ক টেলিভিশনকে ধন্যবাদ জানায় প্রতিযোগিতাটি সরাসরি সম্প্রচার করার জন্যে।আফ্রিকা এবং মধ্যপ্রাচ্যপূর্বাঞ্চলীয় ব্লক
ইউরোপ
উত্তর আমেরিকাক্যারিবিয় অঞ্চল এবং মধ্য আমেরিকা
দক্ষিণ আমেরিকা
মানজারুল ইসলাম রানা
মানজারুল ইসলাম রানা, কাজী মানজারুল ইসলাম নামেও পরিচিত, (জন্ম: ৪ মে, ১৯৮৪ - মৃত্যু: ১৬ মার্চ, ২০০৭) খুলনায় জন্মগ্রহণকারী প্রথিতযশা বাংলাদেশী ক্রিকেটার ক্রিকেটার ছিলেন। তিনি বাংলাদেশ জাতীয় দলের হয়ে ছয়টি টেস্ট ও ২৫টি একদিনের আন্তর্জাতিক ম্যাচ খেলেছিলেন।
২০০০ সালের ২২ নভেম্বর প্রথম-শ্রেণীর ক্রিকেটে খুলনা বিভাগের হয়ে রানার অভিষেক ঘটে। ঐ ম্যাচে তিনি ব্যাট করেননি।
৩০ জানুয়ারি ২০০৩ এবং ৮ ফেব্রুয়ারি ২০০৫ এর মধ্যে রানা ঘরোয়া ক্রিকেট খেলেননি। ২০০৩ সালের ৭ নভেম্বর চট্টগ্রামে একদিনের আন্তর্জাতিক ক্রিকেটে ইংল্যান্ডের বিপক্ষে রানার অভিষেক ঘটে। মোহাম্মদ রফিক এর স্থলাভিষিক্ত হয়ে তিনি তার তৃতীয় বলেই মাইকেল ভনকে আউট করেন। তিনি প্রথম বাংলাদেশী ক্রিকেটার যিনি তার আন্তর্জাতিক ক্যারিয়ারে প্রথম ওভারেই উইকেট নিয়েছেন। ২০০৪ সালের ১৯ ফেব্রুয়ারি জিম্বাবুয়ের বিপক্ষে রানার টেস্ট অভিষেক ঘটে। এই ম্যাচে তিনি ২০.২ ওভার বল করে ৬৬ রান দিয়ে ২ উইকেট নেন। টেস্টে তার প্রথম শিকার শন আরভিন। এই ম্যাচের ১ম ইনিংসে অপরাজিত ৩৫* ও ২য় ইনিংসে ৩২ রান করেন।
২০০৫ সালের জানুয়ারিতে বাংলাদেশ দলের জিম্বাবুয়ে সফরে রানা ওয়ানডে সিরিজে দুইবার ম্যান অব দ্য ম্যাচ হন।
২০০৭ সালের ১৬ই মার্চ খুলনার ডুমুরিয়া উপজেলার বালিয়াখালি ব্রিজের নিকট এক সড়ক দুর্ঘটনায় তিনি এবং তার ক্লাব সতীর্থ সাজ্জাদুল হোসেন সেতু নিহত হন। দুর্ঘটনার সময় রানা নিজেই মোটরসাইকেল ড্রাইভ করছিলেন। মৃত্যুকালীন তার বয়স ছিল মাত্র ২২ বছর ৩১৬দিন। এরফলে আর্চি জ্যাকসনের সর্বকনিষ্ঠ টেস্ট ক্রিকেটার হিসেবে মৃত্যুর রেকর্ড ভেঙ্গে যায়।
রেকর্ড:
ক্যারিয়ার পারফর্মেন্স:
ম্যান অব দ্য ম্যাচ পুরস্কার:
ক্যারিয়ার পারফর্মেন্স:
জন ফ্ল্যামস্টিড
জন ফ্ল্যামস্টিড একজন ইংরেজ জ্যোতির্বিজ্ঞানী।
জন ফ্ল্যামস্টিড ইংল্যান্ডের ডার্বিশায়ারে জন্মগ্রহণ করেন। ১৬৬৫ সালের অগাস্টে তিনি জ্যোতির্বিজ্ঞানের উপর প্রথম গবেষণাপত্র রচনা করেন।
ফেলো অব দ্য রয়েল সোসাইটি, ১৬৭৬
বিকিরণীয় স্থানান্তর
বিকিরণীয় স্থানান্তর (ইংরেজি ভাষায়: Radiative transfer) বলতে তড়িচ্চুম্বকীয় বিকিরণের মাধ্যমে শক্তির স্থানান্তর প্রক্রিয়া বোঝায়। একটি মাধ্যমের মধ্য দিয়ে বিকিরণ সঞ্চালিত হওয়ার সময় বিশোষণ, নিঃসরণ এবং বিক্ষেপণ প্রক্রিয়াগুলো দ্বারা প্রভাবিত হয়। বিকিরণীয় স্থানান্তর সমীকরণ এই প্রক্রিয়াগুলোকে গাণিতিকভাবে প্রকাশ করে। আলোকবিদ্যা, জ্যোতিঃপদার্থবিজ্ঞান, বায়ুমণ্ডলবিদ্যা এবং দূর নিয়ন্ত্রণের মত জ্ঞানের শাখাগুলোতে এই সমীকরণ খুব কার্যকরী ভূমিকা রাখে। বিকিরণ স্থানান্তরের সমীকরণের তাত্ত্বিক সমাধান কেবল কিছু সরল সমস্যার ক্ষেত্রে পাওয়া যায়। কিন্তু বাস্তবসম্মত সমস্যার ক্ষেত্রে এটি সমাধান করতে সাংখ্যিক পদ্ধতির আশ্রয় নিতে হয়।
অন্তরক সমীকরণটি এভাবে প্রকাশ করা যায়:
বিক্ষেপণ বাদ দিয়ে সমীকরণটির সাধারণ সমাধান হচ্ছে:
গণমাধ্যম
গণমাধ্যম হচ্ছে সংগৃহীত সকল ধরণের মাধ্যম, যা প্রযুক্তিগতভাবে গণযোগাযোগ কার্যক্রমে ব্যবহৃত হয়ে থাকে। সম্প্রচার মাধ্যম যা ইলেক্ট্রনিক মিডিয়া নামে পরিচিত, বৈদ্যুতিক যন্ত্রপাতির সাহায্যে তাদের তথ্যাবলী প্রেরণ করে। টেলিভিশন, চলচ্চিত্র, রেডিও বা বেতার, সিডি, ডিভিডি এবং অন্যান্য সুবিধাজনক ছোট ও সহায়ক যন্ত্রপাতি যেমনঃ ক্যামেরা বা ভিডিওচিত্রের সাহায্যে ধারণ করা হয়।
পাশাপাশি মুদ্রিত মাধ্যম হিসেবে সংবাদপত্র, সাময়িকী, ব্রোশিওর, নিউজলেটার, বই, লিফলেট, পাম্পলেটে বাহ্য বিষয়বস্তু তুলে ধরা হয়। এতে ফটোগ্রাফী বা স্থিরচিত্রও দৃশ্যমান উপস্থাপনায় সহায়ক ভূমিকা পালন করে। টেলিভিশন কেন্দ্রে অথবা পাবলিশিং কোম্পানী গণমাধ্যম হিসেবে চিহ্নিত হয়ে সংগঠনরূপে আধুনিক প্রযুক্তিকে নিয়ন্ত্রণ ও ব্যবহার করে থাকে।
মোবাইল বা সেল ফোন, কম্পিউটার এবং ইন্টারনেটকেও অনেক সময় "নতুন-যুগের গণমাধ্যম" হিসেবে আখ্যায়িত করা হয়। ইন্টারনেট স্বীয় ক্ষমতাবলে ইতোমধ্যেই অন্যতম গণমাধ্যম হিসেবে ব্যাপক স্বীকৃতি অর্জন করেছে। এ মাধ্যমে অনেক প্রকার সেবা - বিশেষ করে ই-মেইল, ওয়েব সাইট, ব্লগিং, ইন্টারনেট এবং টেলিভিশনের প্রচারকার্য পরিচালনা করছে।
এ কারণে অনেক গণমাধ্যমের পদচারণা ওয়েব সাইটে দেখা যায়। টেলিভিশন বিজ্ঞাপনচিত্রকে ওয়েবসাইটে সংযুক্ত করা হয়েছে কিংবা খেলাধূলাভিত্তিক প্রতিষ্ঠানগুলো ক্রীড়াপ্রেমী দর্শকদেরকে তাদের ওয়েবসাইট দেখতে উদ্বুদ্ধকরণে ঠিকানা প্রকাশ করে। 
বাইরের মাধ্যম হিসেবে বিলবোর্ড, সাইন, প্লাকার্ডকে বিভিন্ন বাণিজ্যিক ভবনের ভিতরে ও বাইরে যেখানে অধিক দোকান-পাট/বাসের ব্যস্তমূখর পরিবেশে উপস্থাপন করা হয়। জনসভা এবং বিশেষ ঘটনায় সমবেত ব্যক্তিদের উপস্থিতিতে আয়োজিত অনুষ্ঠানও গণমাধ্যমের একটি ধরণ।
বিংশ শতাব্দীর শেষ দিকে গণমাধ্যমকে প্রধান ৮টি ভাগে ভাগ করা হয়েছে। সেগুলো হলো - বই, সংবাদপত্র, সাময়িকী, ধারণ যন্ত্র, রেডিও, সিনেমা, টেলিভিশন এবং ইন্টারনেট। বিংশ শতকের শেষ এবং একবিংশ শতকের শুরুতে গণমাধ্যমের প্রকারভেদ নিয়ে প্রশ্নের সৃষ্টি হয়েছে। ধারণা করা হচ্ছে যে, গণমাধ্যমের বিভাজন সুস্পষ্টভাবে আরও বৃদ্ধি পাবে। ইতোমধ্যেই সেল ফোন, ভিডিও গেম এবং কম্পিউটার গেমসকে গণমাধ্যম হিসেবে উপস্থাপনা করায় বিতর্ক চলছে। বিংশ শতাব্দীতে "সেভেন মাস মিডিয়া" নামে গণমাধ্যম পরিচিত ছিল। সে ধারায় বর্তমান ৭টি গণমাধ্যম হলো -
প্রত্যেকটি গণমাধ্যমই তাদের স্বতন্ত্রতা, সৃষ্টিশীলতা, প্রযুক্তিকৌশলসহ নিজস্ব ব্যবসায়িক গুরুত্ব ও আবেদন প্রয়োগ করেছে। যেমনঃ ইন্টারনেট ব্যবস্থায় ওয়েবসাইট, ব্লগ, পডকাস্টসহ আরো নানাবিধ প্রযুক্তিকৌশল প্রয়োগ করায় সাধারণভাবে নেটওয়ার্কিং জগতে শীর্ষস্থান দখল করেছে।
৬ষ্ঠ এবং ৭ম মাধ্যম হিসেবে ইন্টারনেট এবং মোবাইলকে প্রায়শঃই ডিজিটাল মিডিয়ারূপে আখ্যায়িত করা হয়। ৪র্থ এবং ৫ম মাধ্যম হিসেবে যথাক্রমে রেডিও ও টেলিভিশনকে ব্রডকাস্ট মিডিয়া বা সম্প্রচার মাধ্যমরূপে বিবেচিত। কেউ কেউ ভিডিও গেমসকেও গণমাধ্যম হিসেবে আখ্যায়িত করার চেষ্টা করছেন।
এফিমেরিস
এফিমেরিস (ইংরেজি ভাষায়: Ephemeris) বলতে এক ধরণের তালিকা বা টেবিল বোঝায় যাতে কোন নির্দিষ্ট সময়ে বা বিভিন্ন সময়ে আকাশে জ্যোতিষ্কসমূহের অবস্থান লিপিবদ্ধ থাকে। চাঁদ, সূর্য, গ্রহ এবং অন্যান্য তারাদের অবস্থান একটি নির্দিষ্ট পর্যায়কাল পর্যন্ত এফিমেরিসে লিপিবদ্ধ করা থাকে। জ্যোতির্বিজ্ঞানীরা এফিমেরিসে অবস্থান লেখার জন্য সাধারণত গোলকীয় পোলার স্থানাংক ব্যবহার করেন, এক্ষেত্রে বিষুবাংশ ও বিষুবলম্ব লিপিবদ্ধ করা হয়। গ্রিনিচ মানমন্দির এবং মার্কিন নৌবাহিনীর পক্ষ থেকে প্রতি বছর দুটি করে এফিমেরিস প্রকাশ করা হয়।
জ্যোতিষ শাস্ত্রেও এফিমেরিস ব্যবহার করা হয়। জ্যোতিষীরা সাধারণত রাশিচক্রে ব্যবহৃত ভূকক্ষের সাপেক্ষে দ্রাঘিমাংশ ও অক্ষাংশ পরিমাপ করেন।
প্রতিসরণ দূরবিন
প্রতিসরণ দূরবিন (ইংরেজি ভাষায়: Refracting বা Refractor telescope) বা প্রতিসরণ দূরবীক্ষণ যন্ত্র হল এক ধরণের আলোকীয় দূরবিন যাতে বিম্ব গঠনের জন্য অবজেক্টিভ হিসেবে লেন্স ব্যবহার করা হয়। একে অনেক সময় ডায়োপট্রিক (dioptric) দূরবিনও বলা হয়। আলোর প্রতিসরণ নীতির উপর ভিত্তি করে এটি কাজ করে। প্রথম প্রতিসরণ দূরবিন তৈরি করা হয়েছিল শত্রুপক্ষের সৈন্যদের গতিবিধি দূর থেকে পর্যবেক্ষণ করতে, পরবর্তীতে গালিলেও গালিলেই-এর মাধ্যমে জ্যোতির্বিজ্ঞানে এর ব্যবহার শুরু হয়। বর্তমানে লম্বা ফোকাসের ক্যামেরাতেও এমন দূরবিন ব্যবহার করতে দেখা যায়। ঊনবিংশ শতকের শেষার্ধে বড় বড় প্রতিসরণ দূরবিন বেশ জনপ্রিয় থাকলেও ধীরে ধীরে এর বিলুপ্তি ঘটে। একটি সময়ের পর মানুষ জ্যোতির্বিজ্ঞানের কাজে কেবলই প্রতিফলন দূরবিন ব্যবহার করতে শুরু করে।
১৬০৯ সালে গ্যালিলিও গ্যালিলি এরকম দূরবিন তৈরী করেন। এতে অভিলক্ষ্য হিসেবে ব্যবহৃত হয় সমতলোত্তল লেন্স এবং অভিনেত্র হিসেবে ব্যবহৃত হয় একটি অবতল লেন্স। এ ধরনের দূরবিনে প্রতিবিম্ব হয় সোজা, বিবর্ধিত এবং অসদ।
গ্যালিলিওর তৈরি সবচেয়ে ভাল দূরবিন দিয়ে প্রায় ত্রিশ গুণ বিবর্ধিত বিম্ব হত। লেন্সের ত্রুটি এবং স্বল্প দৃষ্টিক্ষেত্রের কারণে সৃষ্ট বিম্ব ছিল ঝাপসা এবং বিকৃত। এই সকল প্রতিবন্ধকতা সত্ত্বেও তিনি এই দূরবিন দিয়েই বৃহস্পতির চারটি উপগ্রহ, শুক্রের কলা এবং চাঁদের বড় বড় গর্ত (ক্রেটার) দেখতে সমর্থ হন।
পাশের চিত্রে দূরবর্তী বস্তু (y) থেকে আগত সমান্তরাল আলো অভিলক্ষ্যের ফোকাসে মিলিত হয়। ফোকাস থেকে আলো অভিনেত্র দিয়ে গিয়ে সমান্তরাল আলোকরশ্মিতে পরিণত হয়। বস্তু থেকে আগত অসমান্তরাল আলো প্রধান অক্ষের সাথে যে কোণে (α1) আপতিত হয় অভিনেত্র থেকে নির্গত হওয়ার পর তার চেয়ে বেশি কোণে (α2) নির্গত হয়। এ কারণে চূড়ান্ত বিম্ব ( y’’) কৌণিকভাবে বিবর্ধিত হয়।
১৬১১ সালে কেপলার গ্যালিলিয় টেলিস্কোপের উন্নতি সাধন করেন। তিনি অভিনেত্রে অবতল লেন্সের পরিবর্তে উত্তল লেন্স ব্যবহার করেন। এ ব্যবস্থার সুবিধা হল এতে চূড়ান্ত বিম্ব অভিসারী হয়। এই দূরবিনের দৃষ্টিক্ষেত্র প্রশস্ত কিন্তু সৃষ্ট বিম্ব উল্টা। এ ধরনের দূরবিন দিয়ে ভালো বিবর্ধণ পাওয়া গেলেও ভালো বিম্বের জন্য অভিলক্ষ্যের এফ-অনুপাত (লেন্সের ফোকাস দৈর্ঘ্য ও কার্যকর ব্যাসের অনুপাত) অনেক বেশি হতে হয়।
ক্যারেট
ক্যারেট ভরের একটি একক যা ২০০ মিলি গ্রামের সমান (০.২ গ্রাম; ০.০০৭০৫৫ আউন্স)। মূল্যবান পাথর ও রত্ন পরিমাপ করতে ক্যারেট একক ব্যবহার করা হয়। আগে কেবল হীরা পরিমাপের জন্যই এটি একক হিসেবে ব্যবহার করা হতো। তবে এখন অন্যান্য মূল্যবান রত্নপাথর পরিমাপের একক হিসেবেও এটি ব্যবহার করা হয়।
অ্যারিথমেটিকা ইউনিভার্সালিস
অ্যারিথমেটিকা ইউনিভার্সালিস আইজাক নিউটনের লেখা গণিত বই। লাতিন ভাষায় লেখা এই বইটি কেমব্রিজ বিশ্ববিদ্যালয়ের লুকাসিয়ান প্রফেসর উইলিয়াম হুইস্টন প্রকাশ করেন। জোসেফ র‍্যাফসন এই বইটি ইংরেজিতে অনুবাদ করেন। তিনি ১৭২০ সালে ইউনিভার্সাল অ্যারিথমেটিক নামে প্রকাশ করেন। এই বইয়ে বীজগণিত ও জ্যামিতির সম্পর্ক, সমীকরণের সমাধান প্রভৃতি নিয়ে আলোচনা করা হয়েছে।
অপটিক্স (বই)
অপটিক্স আইজাক নিউটন রচিত একটি বই। ১৭০৪ সালে এই বইটি প্রকাশিত হয়। আলোকবিজ্ঞান এবং আলোর প্রতিসরণ বিষয়ে লেখা এই বইটি বিজ্ঞানের ইতিহাসে একটি অসামান্য কাজ হিসেবে বিবেচিত হয়।
Full and free online editions of Newton's Opticks
Manuscript papers by Isaac Newton containing draft of "Opticks"
দ্বিতীয় আবদুল মজিদ
দ্বিতীয় আবদুল মজিদ(তুর্কি ভাষায় Abdülmecit উসমানীয় তুর্কি ভাষায় عبد المجید الثانی Abdülmecid el-Sânî) (২৯ মে ১৮৬৮, ইস্তানবুল - ২৩ আগস্ট ১৯৪৪, প্যারিস) ছিলেন ইসলামের শেষ খলিফা। তিনি উসমানীয় রাজবংশে জন্মগ্রহণ করেন। ১৯২২ সাল থেকে ১৯২৪ সাল পর্যন্ত তিনি ক্ষমতায় অধিষ্ঠিত ছিলেন। তিনি ছিলেন উসমানীয় রাজপরিবারের ৩৭তম প্রধান।
সুলতান আবদুল মজিদ ১৮৬৮ সালের ২৯ মে ইস্তানবুলের বেশিকতাশের ডোলমাবাহচি প্রাসাদে (বেশিকতাশ প্রাসাদ) জন্মগ্রহণ করেন। তৎকালীন সুলতান আবদুল আজিজ তার পিতা ও সুলতানের স্ত্রী হায়রানিডিল কাদিনেফেন্দি তার মা। আবদুল আজিজ নিজ গৃহে শিক্ষালাভ করেন।
১৯১৮ সালের ৪ জুলাই, তার চাচাত ভাই ষষ্ঠ মুহাম্মদ সুলতান হন এবং আবদুল আজিজকে তার উত্তরাধিকারী ঘোষণা করা হয়। ১৯২২ সালের ১ নভেম্বর মুহাম্মদকে সিংহাসনচ্যুত করা হলে সালতানাত বিলুপ্ত হয়। কিন্তু ১৯ নভেম্বর আঙ্কারায় তুরস্কের জাতীয় সংসদ তাকে খলিফা হিসেবে নির্বাচিত করে। ২৪ নভেম্বর তিনি কন্সটান্টিনোপলে ক্ষমতায় আরোহণ করেন। ১৯২৪ সালের ৩ মার্চ তিনি গদিচ্যুত হন এবং তাকে সপরিবারে তুরস্ক থকে বহিষ্কার করা হয়।
আবদুল মজিদকে উসমানীয় সেনাবাহিনীর জেনারেল পদবি দেয়া হয়। কিন্তু তিনি সামরিক ক্ষেত্রে তেমন আগ্রহী ছিলেন না। বরং উসমানীয় শিল্পী সমাজে তার ভূমিকা বেশী ছিল।
তাকে উসমানীয় চিত্রশিল্পের অতি গুরুত্বপূর্ণ শিল্পী হিসেবে বিবেচনা করা হয়। বলা হয় যে তার আকর্ষণীয় দাড়ি তার ব্যক্তিগত আড়ম্বরের উৎস ছিল।
তার আঁকা হারেমে আধুনিক সঙ্গীতের মজলিস ও গোটের ফস্ট পাঠরত রমণীর চিত্র ১৯১৮ সালে ভিয়েনায় উসমানীয় চিত্রশিল্পের প্রদর্শনীতে দেখানো হয়। ইস্তানবুল মডার্নে তার আঁকা নিজের পোর্ট্রেট সংরক্ষিত আছে।
প্রজাপতি সংগ্রহে তার অশেষ আগ্রহ ছিল। জীবনের শেষ ২০ বছর তিনি এই কাজে সময় ব্যয় করেন।
১৯৪৪ সালের ২৩ আগস্ট সুলতান ২য় আবদুল মজিদ প্যারিসের বুলেভার্ড সুচেটে নিজ বাসভবনে মৃত্যুবরণ করেন। সৌদি আরবের মদিনায় তাকে দাফন করা হয়।
সুলতান আবদুল মজিদ ১৮৯৬ সালের ২২/২৩ ডিসেম্বর শেহসুভার বেশকাডিন এফেন্দিকে(২ মে,১৮৮১, কন্সটান্টিনোপল- ১৯৪৫, প্যারিস, ববিকগনি কবরস্থানে সমাহিত) বিয়ে করেন। কন্সটান্টিনোপলের অরটাকো প্রাসাদে তাদের বিয়ে অনুষ্ঠিত হয়। তাদের সন্তানরা হল :
আবদুল মজিদ ১৯০২ সালের ১৮ জুন অরটাকো প্রাসাদে তার ২য় স্ত্রী হাইরুনিসা কাদিন এফেন্দির(বানদিরমা, ২ মার্চ ১৯৭৬-নিস, ৩ সেপ্টেম্বর, ১৯৩৬) সাথে বিবাহবন্ধনে আবদ্ধ হন। তাদের কোনো সন্তান ছিল না।
তার ৩য় স্ত্রী আতিয়া মিহিসটি কাদিন এফেন্দি(আদাপজান, ২৭ জানুয়ারি, ১৮৯২-লন্ডন, মিডলসেক্স, ১৯৬৪)। কন্সটান্টিনোপলের উসকুদারে চেমলিকা প্রাসাদে ১৯১২ সালের ১৬ এপ্রিল তাদের বিয়ে হয়। তার সন্তান :
চতুর্থ স্ত্রী বিহরুয কাদিন এফেন্দিকে(ইযমিত, ২৪ মে ১৯০৩-ইস্তানবুল, ১৯৫৫) ১৯২১ সালের ২১ মার্চ চেমলিকা প্রাসাদে বিয়ে করেন। এই দম্পতির কোনো সন্তান ছিল না।
His Imperial Highness (as an Imperial Ottoman Prince from paternal lineage)
His Imperial Majesty (as Caliph of Islam and Sovereign of the Imperial House of Osman)
The Commander of the Faithful on Earth
The Caliph of the Faithful and the servant of Medina and Mecca
গ্রে বাতাবরণ
গ্রে বাতাবরণ (ইংরেজি ভাষায়: Grey atmosphere) বলতে বিকিরণীয় স্থানান্তর সমীকরণগুলো সমাধান করার জন্য বিশেষ কিছু অনুমিতি বা আসন্নীকরণ (approximation) বোঝায়। এক্ষেত্রে স্থানান্তর সমীকরণের পাশাপাশি বিকিরণীয় সাম্যাবস্থার সমীকরণও ব্যবহার করা হয়। প্রথম আসন্নীকরণ হচ্ছে, অনচ্ছতা গুণাঙ্ক বিকিরণের কম্পাঙ্ক বা তরঙ্গদৈর্ঘ্যের উপর নির্ভর করে না। এই আসন্নীকরণের মাধ্যমেই কোন তারার আলোকমণ্ডল এবং কার্যকরী তাপমাত্রার সংজ্ঞা দেয়া যায়। সমীকরণটি হচ্ছে:
এই সমীকরণে আলোক গভীরতা (formula_2) এর মান ২/৩ বসিয়ে দিলে পাওয়া যায় formula_3, অর্থাৎ নাক্ষত্রিক বাতাবরণের যে স্তরের আলোক গভীরতা ২/৩ সেই স্তরের তাপমাত্রাকেই তার কার্যকরী তাপমাত্রা বলে। যেমন, সূর্যের কার্যকরী তাপমাত্রা প্রায় ৫৭৭০ কেলভিন।
মাহফুজ আহমেদ
মাহফুজ আহমেদ একজন বাংলাদেশী অভিনেতা। টিভি নাটক, চলচ্চিত্রে অভিনয়, মডেলিং ও উপস্থাপনার পাশাপাশি টিভি ধারাবাহিক নির্মাণ করেও তিনি সুনাম কুড়িয়েছেন। জন্ম নোয়াখালী জেলায়।
তিনি 2020 সালে লাল সবুজ চলচ্চিত্রে অভিনয় জন্যে সেরা অভিনেতা হিসেবে জাতীয় চলচ্চিত্র পুরস্কার-এ ভূষিত হন। এছাড়াও তিনি চারবার মেরিল-প্রথম আলো পূরস্কার লাভ করেন।
সাংবাদিকতার মধ্যদিয়ে শুরুহয় তার কর্মজীবন। বিনোদনের পাতায় ছিল তার লেখা লেখি, এ সময় প্রখ্যাত সাহিত্যিক ইমদাদুল হক মিলন ও হুমায়ুন আহমেদ এর সুবাদে আগমন করেন অভিনয়ে।
বর্তমানে তাঁর বাড়ি লক্ষীপুর জেলার রামগনজ থানার জগৎপুর গ্রামে।
নব্বই এর দশক থেকে কথা সাহিত্যিক হুমায়ুন আহমেদের অনুপ্রেরণায় শুরু করেন অভিনয় জীবন। চলচ্চিত্র, টিভি নাটক, টেলিছবিসহ সব ক্ষেত্রেই কাজ করে আসছেন তিনি। হুমায়ুন আহমেদ এর শ্রাবণ মেঘের দিন, দুই দুয়ারী, মহাম্মদ হান্নান এর "ভালবাসি তোমাকে", চাষী নজরুল ইসলাম এর মেঘের পরে মেঘ, নার্গিস আক্তার এর চার সতিনের ঘর ও তৌকির আহমেদ এর জয়যাত্রা চলচ্চিত্র তিনি অসাধারণ অভিনয় করেছেন। ছোট পর্দার রোমান্টিক হিরু হিসেবে তিনি অনেক সুনাম কুড়িয়েছেন। এ পর্যন্ত তিনি প্রায় অর্ধশত ধারাবাহিক ও খন্ড-নাটক পরিচলনা করেছেন।
মাহফুজ আহমেদ ১৯৯৪ সালে চয়নিকা চৌধুরীর লেখা "বোধ" নাটক প্রযোজনার মাধ্যমে প্রযোজক হিসেবে আত্মপ্রকাশ করেন। এরপর শতাধিক খন্ড নাটক, টেলিছবি ও ধারাবাহিক প্রযোজনা করেছেন। চার বন্ধু মিলে "প্লে হাউস" নামের একটি প্রযোজনা প্রতিষ্ঠান গড়ে তুলেছেন। এই "প্লে হাউস" থেকে নির্মাণ করেছেন তাঁর প্রথম প্রযোজিত চলচ্চিত্র জিরো ডিগ্রী।
চার বার বিজয়ী সেরা অভিনেতা (নাটক)।
উজিরে আজম
উজিরে আজম, তুর্কি ভাষায় Vezir-i Azam বা Sadr-ı Azam (Sadrazam) (উসমানীয় তুর্কি ভাষায় صدر اعظم or وزیر اعظم ) হল উসমানীয় সুলতানের অধীন সর্বোচ্চ মন্ত্রীর পদ। আরবি وزير শব্দ থেকে এই শব্দের উৎপত্তি। তিনি পাওয়ার অব এটর্নি হিসেবে সর্বময় ক্ষমতা ভোগ করতেন। সুলতান ছাড়া আর কেউ তাকে পদচ্যুত করার ক্ষমতা রাখত না। তিনি রাজকীয় সীলমোহর ব্যবহার করতেন এবং রাষ্ট্রীয় প্রয়োজনে অন্যান্য উজিরদের নিয়ে সভা আহ্বান করতে পারতেন। সাবলিম পোর্টেতে তার কার্যালয় অবস্থিত ছিল। পাকিস্তানের প্রধানমন্ত্রীকেও উর্দুতে উজির-এ-আজম বলে ডাকা হয়।
উসমানীয়দের বর্ধিষ্ণুকালে শুধুমাত্র “উজির” পদবিটি ব্যবহার করা হত। প্রথম উসমানীয় উজির যাকে “উজিরে আজম” পদবি দেয়া হয় তিনি হলেন চেনডারলি কারা হালিল হায়রেদ্দিন পাশা। এই পদবী প্রচলনের উদ্দেশ্য ছিল যাতে সুলতানের সীলমোহরধারী উজিরের সাথে অন্য উজিরদের পার্থক্য সৃষ্টি হয়। উজিরে আজম শব্দটি পরবর্তীতে সদরআজম শব্দ দ্বারা প্রতিস্থাপিত হয়। তবে এই দুটি শব্দ একই অর্থ প্রকাশ করে। উসমানীয় যুগে উজিরে আজমকে সদর-ই আলি(ইংরেজি "high vizier"), ভেকিল-ই মুতলাক(ইংরেজি "absolute attorney") , সাহিব-ই দেভলেত(ইংরেজি "holder of the state"), সেরদার-ই আজম এবং যাত-ই আসাফি(ইংরেজি "vizieral person") বলেও ডাকা হত।
কোপরুলু যুগে(১৬৫৬-১৭০৩) উসমানীয় সাম্রাজ্য বেশ কয়েকজন ক্ষমতাশালী উজিরে আজম দ্বারা নিয়ন্ত্রিত হয়। প্রশাসনের নিচের দিকে ক্ষমতার প্রবাহ কোপরুলু যুগের অন্যতম বৈশিষ্ট্য ছিল।
১৯ শতকে তানযিমাত যুগের পর উজিরে আজমের পদটি সমসাময়িক অন্যান্য পশ্চিমা রাজতন্ত্রের প্রধানমন্ত্রীর মত হয়ে উঠে।
লোহিত দানব
লোহিত দানব (ইংরেজি ভাষায়: Red giant) বলতে নিম্ন বা মাঝারি ভরের অতি উজ্জ্বল দানবীয় তারা বোঝায়। তারার বিবর্তনের শেষের দিকে এমন দশার সৃষ্টি হয়। এসব তারার এনভেলপ বা বহিরাংশটি অনেক স্ফীত হয়ে ওঠায় তারার ব্যাসার্ধ এবং সে কারণে দীপন ক্ষমতা অনেক বেড়ে যায়, অন্যদিকে এদের পৃষ্ঠ তাপমাত্রা বেশ কমে যায়, সাধারণত ৫০০০ কেলভিন বা তার চেয়েও কম। লোহিত দানবরা দেখতে হলুদাভ কমালা রঙের থেকে শুরু করে লাল পর্যন্ত হতে পারে, এদের বর্ণালি ধরণ সাধারণত কে এবং এম। তবে এস শ্রেণীর তারা এবং সকল কার্বন তারাও লোহিত দানব।
সবচেয়ে প্রাচুর্য্যময় লোহিত দানব হচ্ছে লোহিত দানব শাখার তারাগুলো যাদের কেন্দ্র হিলিয়াম দিয়ে গঠিত, কেন্দ্রে কোন কেন্দ্রীণ সংযোজন বিক্রিয়া হয় না কিন্তু কেন্দ্রভাগের চারদিকে অবস্থিত একটি খোলকে হাইড্রোজেন পুড়ে হিলিয়াম উৎপন্ন হতে থাকে। আরেক ধরণের লোহিত দানব হচ্ছে অসীমতটীয় দানব শাখার (AGB) তারা, এদের কেন্দ্রে ত্রি-আলফা প্রক্রিয়ায় হিলিয়াম দহনের মাধ্যমে কার্বন উৎপন্ন হয়। সি-এন এবং সি-আর ধরণের কার্বন তারাগুলো এজিবি তারা শ্রেণীর সদস্য।
রাতের আকাশে দৃশ্যমান সুপরিচিত লোহিত দানবদের মধ্যে রয়েছে রোহিণী (Aldebaran), স্বাতী (Arcturus) এবং গ্রামা ক্রুকিস (Gamma Crucis)। দেখতে আরও বৃহৎ জ্যেষ্ঠা (Antares) এবং আর্দ্রা (Betelgeuse) আসলে লোহিত মহাদানব।